Informacije o zaključenju ugovora na daljinu\nAdresa: Omladinskih brigada 88, Beograd\nMatični broj 17138669\nDelatnost: 6419 – Ostalo monetarno posredovanje\nAkcionarsko društvo upisano u registar privrednih društava kod Agencije za privredne registre, sa dozvolom za rad izdatom Rešenjem Narodne banke Jugoslavije br. 346 od 25.04.1996. godine\nInformacije o ugovoru na daljinu\nInformacije o postupku ugovaranja na daljinu\nUgovor i svi pripadajući budući aneksi mogu se zaključiti u pismenoj formi putem sredstava komunikacije na daljinu na trajnom nosaču podataka u formi elektronskog dokumenta uz korišćenje kvalifikovanog elektronskog potpisa.\nPod sredstvom komunikacije na dalјinu, u smislu Zakona o zaštiti korisnika finansijskih usluga na daljinu, podrazumeva se svako sredstvo koje se može koristiti za neposredno oglašavanje, dostavlјanje informacija u predugovornoj fazi, davanje i/ili prihvat ponude, pregovaranje i zaklјučivanje ugovora bez istovremenog fizičkog prisustva pružaoca usluge i korisnika (npr. internet, elektronska pošta, pošta, telefaks i telefon).\nPod trajnim nosačem podataka, u smislu Zakona o zaštiti korisnika finansijskih usluga podrazumeva se sredstvo koje Korisniku omogućava da sačuva podatke koji se odnose na njega, da tim podacima pristupi ili ih reprodukuje u neizmenjenom obliku u periodu koji odgovara svrsi čuvanja.\nUkoliko vrednost Ugovora, ne prelazi 600.000,00 dinara, Korisnik ga može zaklјučiti i bez upotrebe svog kvalifikovanog elektronskog potpisa, ako je saglasnost za zaklјučenje tog ugovora dao korišćenjem najmanje dva elementa za potvrđivanje korisničkog identiteta (autentifikacija) ili korišćenjem šema elektronske identifikacije visokog nivoa pouzdanosti.\nDva elementa za potvrđivanje korisničkog identiteta:\nu slučaju aplikacije za elektronsko bankarstvo dva faktora su korisničko ime i lozinka (kojim se klijent autentifikuje na internet aplikaciju) i mobilni telefon na koji korisnik dobija OTP (jednokratna lozinka).\nu slučaju aplikacije za mobilno bankarstvo dva faktora su PIN kod (kojim se klijent autentifikuje u aplikaciju na uređaju) i sam uređaj.\nTehnički preduslovi za zaključenje Ugovora podrazumevaju odgovarajuću opremu (računar, telefon i sl.) kao i postojanje internet konekcije, koje je potrebno da obezbedi korisnik. Obezbeđenje prethodno navedenih preduslova i opreme može da prouzrokuje određene troškove Korisniku (prema trećim licima), ukoliko iste nije već obezbedio (pribavio).\nBanka je omogućila Korisniku da se upozna sa sadržinom Ponude, Nacrta ugovora sa obaveznim elementima i Opštih uslova poslovanja Banke u predugovornoj fazi, a pre prihvatanja odobrenih uslova kreditnog proizvoda.\nNakon upoznavanja sa sadržinom Ponude, Nacrta ugovora sa obaveznim elementima ugovora i Opštih uslova poslovanja, Korisnik pristupa prihvatanju ponude i odobrenih uslova, odnosno zaključenju Ugovora na daljinu, putem internet ili mobilne aplikacije.\nPosredstvom internet ili mobilne aplikacije Banka pruža sve informacije i odgovarajuća pojašnjenja o uslovima koji se odnose na kreditni proizvod i dostavlja Ugovor sa pratećom dokumentacijom.\nUgovor se zaključuje na srpskom jeziku, na kome će se obavljati i komunikacija između Banke i Korisnika u toku trajanja ugovornog odnosa.\nRok trajanja ugovora na daljinu\nUgovor o izdavanju i korišćenju kreditne kartice i korišćenju kreditnog limita zaključuje se na rok od 36 meseci.\nNačin plaćanja i izvršenja obaveza\nMinimalna mesečna obaveza, nastala raspolaganjem sredstvima kreditnog limita, iznosi, prema revolving modelu, najmanje 5% (minimum 1000 dinara) od iskorišćenih sredstava. Minimalna mesečna obaveza uključuje otplatu kamate, naknade, kao i dela dospele glavnice. Kamate i naknade dospevaju u celosti tako da minimalna mesečna obaveza može da bude viša od 5% iskorišćenih sredstava, u zavisnosti od visine dospelih kamata i naknada. Revolving model podrazumeva plaćanje minimalne mesečne obaveze, dok se ostatak neizmirenih obaveza revolvira (prenosi) u naredni obračunski period. Rok dospeća obaveza je poslednji dan u mesecu, ali Korisnik svoje dospele obaveze može izmiriti do 15. u mesecu bez obračuna kamata. Korisnik svakog meseca obezbeđuje sredstva u visini dospelih obaveza na svom tekućem računu. Putem trajnog naloga Banka sa tekućeg računa Korisnika vrši prenos sredstava u visini svih dospelih obaveza, u korist partije kreditnog limita.\nInformacije o pravu Korisnika da odustane od ugovora na daljinu\nKorisnik ima pravo da odustane od Ugovora u roku od 14 dana od dana zaključenja, bez navođenja razloga za odustanak. Korisnik je dužan da o toj nameri obavesti Banku u pisanoj formi, na način kojim se potvrđuje prijem obaveštenja o odustanku, pri čemu se datum prijema tog obaveštenja smatra datumom odustanka od Ugovora. Korisnik obaveštenje o odustanku može uputiti Banci preporučenom pošiljkom sa povratnicom na adresu sedišta Banke – Mobi Banka ad Beograd, ul. Omladinskih brigada 88 - Služba za brigu o korisnicima ili na e-mail adresu Banke – banka@mobibanka.rs. Ukoliko Korisnik odustane od Ugovora o kreditu, dužan je da odmah, a najkasnije u roku od 30 dana od dana slanja obaveštenja Banci, vrati Banci glavnicu i kamatu za vreme korišcenja kredita, kao i da Banci nadoknadi stvarne troškove koje je Banka imala povodom zaključenja Ugovora. Ukoliko Korisnik ne iskoristi pravo na odustanak Ugovora u skladu sa navedenim, Ugovor ostaje na snazi i sva prava i obaveze iz Ugovora se primenjuju na ugovorne strane.\nInformacije o otkazu Ugovora na daljinu pre isteka roka njegovog trajanja\nKorisnik ima pravo da otkaže Ugovor, kao i da putem ugovorenih kanala komunikacije, bez naknade i u svakom momentu pre isteka roka njegovog trajanja jednostrano raskine Ugovor uz otkazni rok od mesec dana. Korisnik može ostvariti ovo pravo, tek po prethodnom izmirenju obaveza, koje ima po ugovoru prema Banci. Otkazom Ugovora prestaje važnost osnovne kartice kao i dodatne/-tnih Kartice/-ca.\nUkoliko se ostvari jedan ili više od Ugovorom predviđenih uslova za jednostrani raskid ugovora, Banka ima pravo da otkaže Ugovor i proglasi sve obaveze dospelim i kao i da zahteva njihovu naplatu. Izjavu o raskidu ovog Ugovora Banka upućuje Korisniku u pisanoj formi ili na trajnom nosaču podataka na adresu, email adresu, odnosno broj mobilnog telefona Korisnika koji su Banci dostavljeni prilikom uspostavljanja poslovne saradnje, odnosno na adresu, imejl adresu ili broj telefona o kojima je Korisnik naknadno obavestio Banku. Danom prijema izjave o raskidu, Ugovor se smatra raskinutim i na dan raskida ovog Ugovora dospevaju na naplatu sve neizmirene obaveze Korisnika i u tom slučaju Banka vrši naplatu svih svojih potraživanja.\nKorisnika koji su Banci dostavljeni prilikom uspostavljanja poslovne saradnje, odnosno na adresu, imejl adresu ili broj mobilnog telefona o kojoj je Korisnik naknadno obavestio Banku. Otkaz Ugovora stupa na snagu po isteku dva meseca od dana prijema obaveštenja od strane Korisnika.\nInformacije o načinu rešavanja sporova\nPravo na prigovor Korisnika:\nKorisnik ima pravo da uputi prigovor u pisanoj formi ukoliko smatra da se Banka ne pridržava odredbi propisa kojima se uređuju platne i/ili finansijske usluge, Opštih uslova poslovanja, dobrih poslovnih običaja ili obaveza iz zaključenog Ugovora.\nKorisnik ima pravo na prigovor u roku od 3 godine od dana od kada mu je učinjena povreda prava ili interesa. Banka ne naplaćuje postupanje po prigovorima.\nPrigovor se može dostaviti putem:\ninternet ili mobilne aplikacije,\ninternet stranice Banke,\nimejl adrese: prigovori.banka@mobibanka.rs,\npoštom na adresu: Omladinskih brigada 88, 11070 Novi Beograd ili\nlično u poslovnim prostorijama Banke.\nBanka će sa dužnom pažnjom razmotriti navode iz primljenog prigovora i Korisniku poslati odgovor najkasnije u roku od 15 dana od dana prijema prigovora. Banka može produžiti rok za dostavljanje odgovora za dodatnih 15 dana, o čemu će obavestiti Korisnika.\nUkoliko Korisnik nije zadovoljan odgovorom Banke, ima pravo da se obrati pritužbom Narodnoj banci Srbije na adresu: Nemanjina 17, Beograd ili Poštanski fah 712, Beograd ili preko internet prezentacije Narodne banke Srbije ili da zahteva rešavanje spornog odnosa posredovanjem pred Narodnom bankom Srbije ili drugim organom ili licem ovlašcenim za posredovanje. Postupak posredovanja sprovode zaposleni u Narodnoj banci Srbije – posrednici koji su imenovani odlukom ovlašćenog organa u Republici Srbiji, odnosno koji imaju licencu posrednika i nalaze se na spisku posrednika i isti je besplatan za strane u tom postupku. Strane u spornom odnosu mogu odlučiti da se postupak posredovanja sprovede pred drugim organom nadležnim za posredovanje.\nSporazum strana postignut u postupku posredovanja pred Narodnom bankom Srbije ima snagu izvršne isprave pod uslovima predviđenim zakonom.\nMerodavno pravo i nadležnost suda za rešavanje sporova:\nNa sva pitanja koja eventualno nisu regulisana odredbama ugovora i pratećih priloga i aneksa, primenjuju se odredbe Zakona o zaštiti korisnika finansijskih usluga, Zakona o zaštiti korisnika finansijskih usluga kod ugovaranja na daljinu, Zakona o obligacionim odnosima i drugi važeći propisi Republike Srbije, kao i Opšti uslovi poslovanja Banke.\nSve eventualne sporove koji proisteknu iz ugovornog odnosa, Banka i Korisnik će nastojati da reše sporazumno. Ukoliko eventualni sporovi ne budu rešeni sporazumno rešavaće ih nadležni sud na čijem prodručju tuženi ima prebivalište ili boravište.


Beta\t 15. oktobra 2016. 16:25\nRoditeljski portal Bebac (www.bebac.com) optužio je danas predsednika Vlade Srbije Aleksandra Vučića da “ponižava” roditelje u Srbiji izjavom da “majke ne žele da rade jer dobijaju socijalna davanja u visini minimalca”.\nPortal je upitao predsednika vlade “kako većina tih majki sa svojom porodicom preživljava sa sumom koja je manja za trećinu od minimalca svakog meseca”.\n“Vučić je ponizio majke izjavom da ‘uzmu za jedno dete 4.500 i za drugo i 11.000 ovako i eto minimalne plate, pa što da rade’, jer sa tim novcima one nikako ne mogu da pruže porodici sa dvoje dece iole dostojanstven život, da plate račune i kupe hranu, da kupe pelene, opreme decu za vrtić ili školu i da traže posao”, stoji u pismu.\nPrema navodima portala, zloupotreba socijalnih davanja predstavlja “problem države, administracije i službenika koje plaćaju svi gradjani Srbije i koji ne rade svoj posao”.\n“Umesto da istražite zbog čega postoje takve zloupotrebe, vi ubadate prst u oko najsiromašnijim roditeljima i porodicama koje jedva preživljavaju”, navodi se u pismu.\n“Prekinite da ugrožavate krhku budućnost roditeljstva u ovoj zemlji! Izvinite se svim roditeljima koje ste, po ko zna koji put, uvredili i ponizili”, zatražio je portal Bebac od predsednika Vlade Srbije.\nPredsednik Vlade Srbije izjavio je ranije u Nišu da “majke uzmu za jedno dete 4.500 i za drugo i 11.000 ovako i eto minimalne plate, pa što da rade”.\nnezaposleni pre 12 meseca\nVučića baš briga za bebe, on razmišlja o kapitalistima,… 4.500 rsd su VELIKE pare, a milioni evra bačeni na nekvalitetne radove belosvetskih prijatelja su male pare. Belosvetski demagog je taj Vučić,…


Aerodrom u Beogradu bio evakuisan zbog dojave o bombi - Aviatica\nNakon desetina dojava o bombi na letu Air Serbije, aerodrom u Beogradu po prvi put meta ovakve lažne pretnje.\nAerodrom Nikola Tesla u Beogradu bio je evakuisan u utorak 5. aprila nakon što je primljena dojava o podmetnutoj bombi.\nPretraga aerodroma je trajala nekoliko sati zbog čega je došlo do poremećaja u odvijanju avio-saobraćaja. Otkazano su letovi Air Serbije do Tivta i Wizz Air-a do Geteborga, dok su brojni letovi kasnili. Wizz Air je neke svoje letove koji su bili u dolasku ka Beogradu preusmerio na Temišvar i Tuzlu.\nPrecizne informacije o otkazanim, preusmerenim i zakasnelim letovima nisu dostupne, pošto se Aerodrom u Beogradu nije oglasio ovim povodom, a aerodromski sajt koji prikazuje aktuelne polaske i dolaske od juče ujutro nije u funkciji. Prema nezvaničnim informacijama radi se o hakerskom napadu.\nSlične hakerske napade pretrpela je i avio-kompanija Air Serbia, prethodnih nedelja, što je posledica hajke koja se vodi na srpsku nacionalnu avio-kompaniju zbog toga što je nastavila sa letovima ka Rusiji.\nAir Serbia je do sada primila na desetine lažnih prijava o postavljenoj bombi na neki od letova između Srbije i Rusije, a ovo je prvi put da je u dojavi navedeno da je bomba postavljena na beogradski aerodrom.\nDok je trajala provera aerodroma, primljena je nova dojava o postavljenoj bombi u poslovnici avio-kompanije Air Serbia u Bulevaru kralja Aleksandra u Beogradu.\naerodromAerodrom BeogradAerodrom Nikola TeslaAir SerbiBeogradevakuacijapretnja bombomRusija


Podržani prinicipi Prijedloga zakona o Budžetu institucija BiH - Klix.ba\nPredstavnički dom PSBiH Podržani prinicipi Prijedloga zakona o Budžetu institucija BiH\nPodržani prinicipi Prijedloga zakona o Budžetu institucija BiH\n6.12.2012. u 14:31\nPredstavnički dom Parlamentarne skupštine BiH je na današnjoj sjednici podržao prinicipe Prijedloga zakona o Budžetu institucija BiH i međunarodnih obaveza BiH za 2013. godinu\nZa principe predloženog zakona glasalo je 27 poslanika, devet je bilo protiv dok su četiri poslanika bila suzdržana.\nPredsjedavajući Predstavničkog doma Božo Ljubić je na početku rasprave o predloženom zakonu kazao da je Kolegij doma u proširenom sastavu donio zaključak da se nakon okončane rasprave u prvom čitanju odmah obavi glasanje, te da se poslanicima ostavi rok da do 17 sati da ulože amandmane. Nakon toga će biti održana sjednica Komisije za finansije i budžet.\n- Nakon što dobijemo izvještaj održat će se 38. sjednica Predstavničkog doma kako bi se razmatrao Prijedlog zakona o Budžetu institucija BiH i međunarodnih obaveza BiH za 2013. godinu u drugom čitanju, kazao je Ljubić.\nNakon glasanja o principima predloženog budžeta institucija BiH za 2013. godinu data je pauza do 15 sati.\nprije 12h 15m 69\nprije 12h 37m 111\nprije 19h 5m 60\nprije 18h 23m 45


Černobilj – popularna turistička destinacija - BIGportal.ba\nJuli 10, 2019 Juli 10, 2019 0144\nPredsednik Ukrajine Vladimir Zelenski potpisao je danas dekret kojim se ukidaju brojne prethodne zabrane za posetu černobiljskoj „zoni isključenja“ oko mjesta katastrofe nuklearnog reaktora iz 1986. godine i stvara „zeleni koridor“ za turiste.\n„Treba da pokažemo svetu Černobilj: naučnicima, stručnjacima za životnu sredinu, istoričarima i turistima. Danas sam potpisao dekret, koji će otvoriti proces pretvaranja ‘zone isključenja’ u jednu od novih tačaka rasta u Ukrajini“, istakao je Zelenski.\n„Pre svega, mi ćemo stvoriti ‘zeleni koridor’ za turiste i ukloniti preduslove za korupciju“, rekao je Zelenski, naglašavajući da neće biti zabrana.\nPrema njemu, sada je Černobilj, koji je iznenađujuće postao popularna turistička destinacija, veliki izvor korupcije.\nZelenski je obećao da će Černobilj uskoro postati naučno i turističko mesto, koje će biti simbol nove slobode u Ukrajini – bez korupcije i notornih zabrana, ali sa investicijama i budućnošću.\nUhapšena dva muškarca, vozili “zolje” i marihuanu\nSalvini negira da je uzimao novac od investitora\nŠezdeset grama oraha dnevno za bolji seks, ali naučnici ne znaju zašto\nJ K Juli 31, 2019\nU odvojenim nesrećama u Banjaluci povrijeđene tri osobe\nPorno sajt želi da preimenuje stadion „Majami hita“\nNišta od vjenčanja: Vuk Kostić raskinuo sa Aleksandrom\n“Napad bez presedana, to je ratni čin”


28/01/2020 | 08:39 ⇒ 08:47 | Izvor: SRNA\nOd 2006. godine do danas u opštinu Berkovići uloženo je, po različitim osnovama, oko 18 miliona KM, dok je oko milion i po KM plasirano kroz kredite Investiciono-razvojne banke Republike Srpske i fondove kojima ova banka upravlja.\nU Vladi Republike Srpske Srni je rečeno da je 2018. i 2019. godine u unapređenje sistema vodosnabdijevanja uloženo 120.000 KM, te 200.000 KM za unapređenje putne infrastrukture.\nU okviru programa rehabilitacije magistralnih i regionalnih puteva u Republici Srpskoj u 2011. godini izvedeni su radovi na rehabilitaciji dionice regionalnog puta na području Berkovića R-427 Do-Krivača, u ukupnoj dužini od 41,92 kilometara, a vrijednost radova bila je 6.339.044 KM.\nU završnoj fazi je eksproprijacija nepokretnosti za izgradnju regionalnog puta Nevesinje-Berkovići, a nakon završenog postupka eksproprijacije, pribavljanja građevinske dozvole i završetka tenderske procedure za izbor izvođača radova pistupiće se njegovoj izgradnji.\nOvaj projekat dijelom se finansira iz grant sredstava holandske vlade, oko 2,8 miliona evra, i vlastitih sredstava Јavnog preduzeća "Putevi Republike Srpske".\nIz Ekonomsko-socijalne komponente za opštinu Berkovići odobreno je oko 600 hiljada KM.\nKada je riječ o stambenom zbrinjavanju porodica poginulih boraca i ratnih-vojnih invalida i zapošljavanje odobreno je oko dva miliona KM, a zbrinuto 16 porodica, od čega njih šest izgradnjom stanova, dok je nepovratna novčana sredstva dobilo 10 porodica.\nUkupna ulaganja za ove porodice iznose više od 200 hiljada KM i na području ove lokalne zajednice nema stambeno nezbrinutih porodica iz ove kategorije lica. Za izgradnju spomenika i spomen-obilježja iz budžeta Republike Srpske uloženo je 33.000 KM.\nU periodu 2006-2020. godina ukupno je izdvojeno više od milion KM za projekte obnove stambenih jedinica, infrastrukture, održivog povratka, alternativnog smještaja...\nZa socijalno zrinjavanje radnika koji su procesom privatizacije, stečaja ili likvidacije preduzeća ostali bez posla, u opštini Berkovići zbrinuto je jedno preduzeće sa 17 radnika, za šta je utrošeno više od 40 hiljada KM.\nZaposleno je 68 lica, za što je izdvojeno oko 414 hiljada KM.\nNa području opštine Berkoviću u toku je realizacija velikih višemilionskih projekta kao što su Vjetropark Hrgud - investicija od 125,7 miliona KM i mini hidroelektrana Do na rijeci Bregavi instalisane snage dva megavata, planirane godišnje proizvodnje 8,99 gigavat časova, a procijenjena vrijednost investicije je 11,3 miliona KM.\nTakođe, zaključeno je šest koncesionih ugovora za eksploataciju arhitektonsko-građevinskog kamena krečnjaka, a uplaćene koncesione naknade na račun opštine iznose oko 746 hiljada KM.\nProšle godine, putem javnog poziva iz sredstava granta - Podrška unapređenju privrednih aktivnosti i poboljšanja poslovanja privrednih društava, privrednom društvu "BIT korporacija" Berkovići dodijeljena su bespovratna sredstva u iznosu od 43.141 KM za realizaciju dijela projekta eksploatacije i obrade arhitektonsko-građevinskog kamena.\nVlada Republike Srpske je u decembru prošle godine donijela rješenje o izboru najpovoljnijeg ponuđača i dodijelila koncesiju privrednom društvu "KREM STONE" iz Berkovića za eksploataciju arhitektonsko-građevinskog kamena krečnjaka na ležištu "Debeli Brijeg". Ukupna vrijednost investicije za realizaciju ovog projekta iznosi 180.000 KM.\nOd 2006. do danas uloženo je i oko pet miliona KM kroz projekte Podsticaji za razvoj poljoprivrede i sela, Јedinica za koordinaciju projekata, Fond "Partner" i Agrarna plaćanja.\nU oblast zdravstva od 2006. do danas uloženo je oko 170.000 KM i to za nabavku sanitetskog vozila 97.000 KM, dok su ostala sredstva uložena za realizaciju HSEP projekta adaptacija, sanacija, rekonstrukcija i opremanje ambulanti porodične medicine i nabavku računarske opreme.\nU ovu lokalnu zajednicu planirano je ulaganje u Dom zdravlja u periodu 2019-2024. godine kroz Projekat energetske efikasnosti u iznosu od 150.000 KM, koji finansira Svjetska banka.\nKada je riječ o obrazovanju i prosvjeti, od 2006. do 2020. uloženo je oko 550.000 KM i to za izgradnju vrtića, fiskulturne sale u OŠ "Petar Petrović Njegoš", Narodnu biblioteku, te za nabavku opreme, rekonstrukciju i izgradnju objekata.\nZa realizaciju projekata podrške sportskim organizacijama i za izgradnju i rekonstrukciju sportskih objekata od 2006. do 2020. godine ukupno je izdvojeno 200.000 KM.


Novi talas nasilja - Zimbabve - Nedeljnik Vreme\nStrani stručnjaci za pomoć yemljama u rayvoju porede Mugabeovu agrarnu reformu pred nastupajuću glad sa "slaganjem stolica na palubi Titanika"\nIako Zimbabveu i jugu Afrike zbog nezapamćenih suša preti najveća glad u protekloj deceniji, predsednik Zimbabvea Robert Mugabe sve odlučnije sprovodi agrarnu reformu po kojoj se belim zemljoposednicima na silu oduzimaju imanja i rasparčavanjem se dele crnim "bezemljašima". Uhapšeno je na stotine belih farmera koji su se oduprli vladinoj uredbi da napuste imanja, dok bande državnih plaćenika pljačkaju i zaposedaju imanja belih veleposednika.\nIstovremeno, Mugabe, koji je prošlog marta ponovo izabran za predsednika uprkos tome što su brojne nevladine organizacije iz zemlje i inostranstva osporile regularnost izbora, nedavno je svojim poslušnicima zamenio sve ministre u čiju je bezuslovnu odanost sumnjao. U vladi su ostali ministri poljoprivrede Džozef Made, jedan od najzaslužnijih za nemilosrdno sprovođenje pogubne agrarne reforme u zemlji koja se nalazi na ivici gladi, ministar pravde Patrik Činamasa i ministar informisanja Džonatan Mojo, zbog čijeg je drakonskog zakona o informisanju samo ove godine u zatvor poslato 12 nezavisnih novinara, kritičara Mugabeovog režima. Smenjen je i umereni ministar finansija Simba Makoni, koji se otvoreno suprotstavljao Mugabeu oko načina spasavanja privrede u Zimbabveu, a zbog bolesti je smenjen i jedini beli ministar u vladi. Smenjeni ministar Makoni zalagao se za reformske poteze kojima bi Zimbabve dobio pomoć MMF-a i Svetske banke i za devalvaciju zimbabveanskog dolara, jer se inflacija na godišnjem nivou popela na više od 120 odsto. U nedavnom obraćanju naciji preko televizije, objašnjavajući smene u vladi, Mugabe je rekao da nikada neće dozvoliti devalvaciju koju "zagovaraju saboteri i neprijatelji države".\nGURANJE U AMBIS: Zbog izborne krađe i zaoštravanja autoritarnog režima, zemlje Evropske unije i SAD su Zimbabveu uvele ekonomske sankcije, ali se čini da je ostareli predsednik Mugabe još odlučniji da zemlju koja je proteklih godina dovedena na ivicu propasti gurne u još dublji ambis. Mugabe (78) suvereno vlada Zimbabveom već više od dve decenije, od kada je kao borac protiv britanske kolonijalne vlasti postao prvi predsednik države nakon što je 1980. godine dobila nezavisnost.\nMeđutim, do početka devedesetih, Zimbabve je drugim afričkim državama u regionu bio uzor demokratije i ekonomskog prosperiteta. Zemljišna reforma bila je blaga i belim farmerima je omogućeno da zadrže posede obradive zemlje. Zbog dobre i uhodane organizacije farmi, obilja plodne zemlje i liberalne politike, ne samo da je Zimbabve uvek imao dovoljno hrane za sopstvene potrebe, već je, osim u sušnim godinama, preticalo i za izvoz i ova zemlja je donedavno za jug Afrike bila ono što je Vojvodina bila za bivšu Jugoslaviju. Međutim, s jačanjem opozicije u zemlji i s izgledima da na vlast dođe nova generacija političara, paranoja Mugabea je rasla i on je sve više počeo da pribegava autoritarnim mehanizmima upravljanja. Iako je kolonijalna vlast svrgnuta pre više od dve decenije, Mugabeova retorika zasada se zasniva na borbi protiv kolonijalizma i imperijalizma, čime nezadovoljstvo građana ekonomskim stanjem u zemlji pokušava da okrene ka preostalim belim farmerima koji poseduju gotovo polovinu obradive zemlje Zimbabvea i zapošljavaju oko 300.000 zemljoradnika. Zastrašivanje belih farmera i otimanje zemlje traje već nekoliko godina, zemlja se nalazi na rubu ekonomske propasti i više puta ju je zahvatalo nasilje u kome je poginulo skoro 200 ljudi, mahom opozicionih aktivista, i desetak veleposednika. Međutim, zemlji preti novi talas nasilja jer je više od polovine od oko 3000 belih farmera odbilo da napusti svoje posede, a rok je bio 8. avgust. Više stotina ih je uhapšeno i portparol udruženja farmera kaže da se farmeri neće oružjem suprotstavljati Mugabeovoj policiji, ali da ne priznaju nezakonitu uredbu i nezakonito otimanje zemlje.\nSVE DUBLJA IZOLACIJA: I dok najteža glad od nezavisnosti preti zemlji u kojoj živi više od 12 miliona stanovnika, Zimbabve sve više tone u međunarodnu izolaciju koju verovatno neće ublažiti ni svetski samit o planeti koji se pod pokroviteljstvom UN-a održava u obližnjem Johanesburgu. Strani stručnjaci za pomoć zemljama u razvoju porede Mugabeovu agrarnu reformu pred nastupajuću glad sa "slaganjem stolica na palubi Titanika".\n"Prava je ludost hapsiti farmere usred suše, kad oni proizvode hranu i glad se još može izbeći", izjavio je Endrju Natsios, zvaničnik američke agenicije za pomoć i razvoj USAID. On je dodao da Mugabe zemlju otetu od farmera ne dodeljuje bezemljašima, već vojnim i policijskim oficirima i političkim saveznicima koji mu pomažu da se održi na vlasti. Prema procenama USAID-a, do kraja godine zbog gladi bi moglo biti ugroženo više od 12 miliona stanovnika u šest zemalja afričkog juga, od kojih je pola u Zimbabveu. Najugroženije zemlje, pored Zimbabvea, biće Malavi, Zambija, Mozambik, Lesoto i Svazilend. Ujedinjene nacije pokušaće da obezbede 611 milliona dolara u hrani i drugoj pomoći da bi se predupredile posledice suše u ovim zemljama. Stručnjaci takođe tvrde da je Mugabe još više pogoršao ekonomsku situaciju u zemlji čuvajući kurs domaće valute zbog čega se ne isplati izvoziti u Zimbabve.\nNa predstojećem samitu UN-a o Zemlji SAD i EU planiraju da lobiraju kod šefova država suseda Zimbabvea da izvrše pritisak na afričkog diktatora i urazume ga pre nego što ceo region gurne u propast, a mnoge stanovnike afričkog juga izgladni na smrt.


Mornarica SAD istražuje čudne objekte na moru | Skandalozno\nAmerička mornarica istražuje čudne objekte na moru: Ovo je neverovatno, ne znamo o čemu se radi – VIDEO\nČlan američkog Odbora za državnu bezbednost Mark Voker traži da američka mornarica rasvetli prijavljene susrete sa čudnim objektima na moru, koji se kreću u potpunoj suprotnosti sa zakonima fizike — i da se utvrdi predstavljaju li opasnost za nacionalnu bezbednost.\nOpsesija „neidentifikovanim letećim objektima“ dobila je konkurenciju pojavom neidentifikovanih supersoničnih objekata na moru.\nIzveštaji kapetana američke mornarice koji su videli čudne objekte koji prkose zakonima fizike i kreću se hipersoničnom brzinom, i to bez vidljivih motora, podstakli su američke zvaničnike da zatraže pojašnjenje.\nČlan odbora za bezbednost Mark Voker napisao je pismo ministru mornarice Ričardu Spenseru, tražeći od njega da dodatno rasvetli — da li je u pitanju napredna ruska ili kineska tehnologija — ili je u pitanju nešto drugo?\n„Zabrinuti smo zbog toga, moramo da znamo sa čim se susreće naša mornarica“, izjavio je Voker za „Foks“.\nBudite prvi sa komentarom na članku "Američka mornarica istražuje čudne objekte na moru: Ovo je neverovatno, ne znamo o čemu se radi – VIDEO"


Vesti online / Vesti / Srbija / Agencija za borbu proitiv korupcije proverava Čedomira Jovanovića\nAgencija za borbu protiv korupcije pokrenula je vanredni postupak provere imovine Čedomira Jovanovića nakon pisanja hrvatskih medija da je Lučka kapetanija na Visu zabranila plovidbu njegovoj jahti koja je bila nezakonito korišćena, piše "Blic".\nČedomir Jovanović demantuje tvrdnje Lučke kapetanije Visa\nU Jovanovićevoj imovinskoj karti na sajtu Agencije kojoj je dužan da prijavi sve što ima u vlasništvu nije navedeno da poseduje jahtu.\nU slučaju da Jovanović jeste vlasnik pomenute jahtem Agencija bi protiv nejga mogla da podnese krivičnu prijavu zbog prikrivanja imovine.\nLider Liberalno demokratske partije Čedomir Jovanović izjavio je u ponedeljak za Insajder da nije vlasnik ni jahte, ni glisera i da su svi navodi u medijima proteklih dana "potpuno besmisleni".\n- Nažalost, to nije istina - rekao je Jovanović za Insajder dodajući da jedva čeka da Agencija za borbu protiv korupcije, čiji je to posao, i proveri.\nSRBIJA Jovanović za Insajder: Jahta nije moja!


Svečano otvorena radnja italijanskog premium brenda Liu Jo – Imaginarijum – regionalni lifestyle magazin\nSvečano otvorena radnja italijanskog premium brenda Liu Jo\nod Imaginarijum Septembar 17, 2018 3:31 pm0\nU atmosferi prožetoj elegancijom i glamurom, italijanski premium modni brend LIU JO svečano je otvorio vrata prve prodavnice u Srbiji, a tom prilikom domaćoj javnosti ekskluzivno su predstavljeni atraktivni modeli nove kolekcije.\nRadnju je svečano otvorila Jasenka Stekić, direktorka marketinga i razvoja maloprodaje Fashion Company-ja, naglasivši kako nova LIU JO mono brend prodavnica predstavlja još jedan veliki iskorak u modnoj ponudi Beograda, koja je iz godine u godinu sve veća i bogatija. Brojne zvanice iz sveta mode, poznate ličnosti i influenseri, imali su priliku da među prvima vide novu Liu Jo kolekciju, koja ih je i ovog puta ostavila bez daha. Među njima su bile i dame poznate po svom istančanom stilu i ukusu za modu, poput Maje Japundže Nikolić, Bojane Ordinačev, Marine Ćosić, Nataše Miljković i Tamare Dragičević, a koje su specijalno za ovo otvaranje ponele svoje najdraže Liu Jo modele.\nZara komadi od tvida koji čeznu da se usele u vaš garderober!


Biznis Autor:Danas20. jul. 202119:08\nSpuštanje cena u fabričkoj prodavnici, ali i obaveštenje radnicima da su do kraja jula na plaćenom odmoru, pokrenulo je prošle nedelje u javnosti priču da se fabrika obuće Geoks (Geox) u Vranju zatvara i da će italijanska kompanija koja je u taj kraj došla pre pet godina preseliti proizvodnju u neku drugu zemlju.\nZvanična potvrda tome ne stiže ni od Ministarstva privrede, ni čelnika opštine Vranje, ali ni same kompanije Tehnik development, pod kojim imenom Geoks posluje u Srbiji. Nezvanično, sindikati kažu da Geoks „tvrdi pazar“, odnosno da poput nekih drugih stranih investitora i oni u ovoj situaciji žele da dobiju dodatne subvencije. Baš kao što su pre dve godine, u sličnoj kriznoj situaciji dobili dodatnih dva miliona evra.\nU prvoj turi, kada su došli u Vranje, država je Geoksu dala 11,2 miliona evra, kao i 100 miliona dinara za finansiranje procesa nivelacije zemljišta. Odlukama Skupštine grada Vranja, ova kompanija je na korišćenje dobila i 110.751 kvadratni metar zemljišta, vrednosti 555.000 evra, piše Danas.\nVranje: Još 18 novih slučajeva, korona ušla i u Geoks\nGeoks je tako za pet godina dobio nepunih 14 miliona evra, ako se uzme u obzir i početno davanje, zemljište kao i dva miliona koliko je dodatno dobio pre dve godine. Za tih pet godina na ime troškova za zarade, prema podacima iz finansijskih izveštaja, Geoks je potrošio 4,9 milijardi dinara ili 42,2 miliona evra.\nPrema tome, Geoksu je svaku treću isplaćenu zaradu, faktički finansirala država. Troškovi na zarade godišnje su prelazili milijardu dinara, jedino prve godine, 2016, kada su počeli da rade od februara troškovi su iznosili 760 miliona dinara.\nPrve tri pune radne godine, Geoks u Vranju beleži dobre rezultate i neto dobitak je u 2017. bio 350 miliona dinara, 242 miliona u 2018, a 117 miliona 2019. godine. Međutim, prošla godina nije bila slavna za Italijane koji godišnje u svetu proizvedu 20 miliona pari obuće, jer je Geoks u Vranju 2020. završio u gubitku od 130 miliona dinara.\nU isto vreme dobri rezultati, odnosno plus u kasi na kraju godine, poklapaju se i sa količinom prihoda koji je Geoks imao od subvencija, dotacija i donacija. U tim podacima u izveštajima na APR-u, može se videti da je prve četiri godine u Srbiji Geoks prihodovao na ime subvencija, donacija i dotacija više od 200 miliona dinara svake godine. Prve godine, 2016. taj prihod je bio 209 miliona dinara ili nekih 1,8 miliona evra, naredne godine je to bilo 208, potom 205 miliona, da bi 2019. on iznosio 201 milion dinara.\nMeđutim, prošle godine ta stavka u izveštaju je više nego duplo manja, te je prihod od subvencija, dotacija, premija i donacija bio tek 91 milion dinara. Kako su padali prihodi od subvencija tako je, mada u manjoj meri, padao i broj zaposlenih, kojih je 2017. u fabrici bilo 1.335, a krajem prošle godine 1.279.\nOdgovore na to da li će radnici ostati bez posla i šta će biti sa Geoksom u Vranju ne znaju ni radnici, ali u sindikatima veruju da iako selidba u neku drugu zemlju jeste opcija, u ovom slučaju nije isplativa jer jeftiniju i stručniju radnu snagu od ove koje imaju trenutno u Vranju teško da će naći. Plate radnika su u Geoksu nekih 300 evra, na ivici minimalca, a to je ranijih godina često bio razlog da se pojedinci i pobune. Jedna od pobuna desila se i prošle jeseni, kada je Geoks posle nekoliko godina odbijanja, da bi smirio strasti dozvolio i organizovanje sindikata.\nAko bi se Geoks i odlučio da napusti Srbiju sa sobom bi mogao da ponese opremu koja ima, ali zemljište ne bi mogao da proda jer ga je dobio na korišćenje. Avgusta 2013, dve godine pre nego što će početi da radi, Geoks je dobio na korišćenje zemljište, koje je tada Grad Vranje kupio od Ministarstva odbrane.\nU to vreme gradonačelnik Vranja Zoran Antić objasnio je tada da je zemlja „kupljena od Ministarstva odbrane i data Geoksu na korišćenje“. Geoks je to tada delom otplatio kroz izgradnju vojnih stanova, a kako je Antić rekao Južnim vestima ostalo je nekih milion evra koje je trebalo da otplate.\nPrema ugovoru investitor je u ovoj situaciji bio u obavezi da održi investiciju najmanje pet godina i da u tom periodu ne smanjuje broj zaposlenih, kao i da isplaćuje zaradu zaposlenima kako je ugovoreno. Pet godina je prošlo, jer je, između ostalih, Aleksandar Vučić vrpcu na otvaranju fabrike Geoks u Vranju presekao poslednjeg dana januara 2016. godine.


ZAEVU POČELE DA STIŽU FAKTURE NA NAPLATU: Džaferi van kontrole, počela Tiranska platforma, albanski jezik zvaničan na celoj teritoriji | WebTribune\nHome IZBOR ZAEVU POČELE DA STIŽU FAKTURE NA NAPLATU: Džaferi van kontrole, počela Tiranska platforma, albanski jezik zvaničan na celoj teritoriji\nStranka bivšeg makedonskog premijera Nikole Gruevskog VMRO-DPMNE tvrdi da je u Makedoniji “počela realizacija Tiranske platforme”.\nOn je dodao da “pristižu fakture za antidržavno i izdajničko ponašanje SDSM i njihovog predsednika Zorana Zaeva”.\n“Taljat Džaferi je najavio da će ozvaničiti albanski jezik na celoj teritoriji, a Sobranje Republike Makedonije biće treći parlament u regionu u kojem će sednice biti vođene na albanskom jeziku”, izjavio je na pres-konferenciji poslanik VMRO-DPMNE Dragan Danev.\n“Time se Taljat Džaferi javno narugao u lice Zoranu Zaevu koji je sopstveni narod vređao i ponižavao samo da bi nelegalno izabrao Taljata Džaferija za predsedavajućeg Sobranja”, rekao je Danev.\nSocijaldemokratski savez Makedonije (SDSM) je, reagujući na tvrdnje VMRO-DPMNE da je u Makedoniji “počela realizacija Tiranske platforme”, poručio da se “demokratski procesi u Makedoniji odvijaju u saglasnosti s Ustavom, zakonima i Poslovnikom (Sobranja)” i da je “međunarodna javnost pozdravila imenovanje novog predsedavajućeg Sobranja”.\n“Svi sada očekuju novu reformsku vladu građana Makedonije koja je državni prioritet. VMRO-DPMNE mora da nađe snage da bude konstruktivna opozicija koja će podržati reformske procese, umesto da produžuva sa lažima zarad ličnih interesa (bivšeg premijera) Nikole Gruevskog”, navodi se u saopštenju SDSM, prenosi MIA.


Hronika - Arhiva vesti 05.04.2010 - Naslovi.net\nHronika » Arhiva vesti za ponedeljak 05. april 2010\nToplica Marković (30) iz Krušara, kod Ćuprije, koji je danas uhapšen pod sumnjom da je juče ujutro u ćuprijskom vikend naselju "Ada" ubio Ivanu Stojković (26) i Biljanu Obradović (19) iz istog sela, priznao je zločin, potvrdjeno je večeras novinarima u Policijskoj upravi u Jagodini. Motiv ubistva... »\nRTV: Ubio dve devojke, "tragao za njima", pa priznao zločin\nB92: Čuprija:Priznao ubistvo dve devojke\nFunkcioneri iz javnih preduzeća pod istragom\nU toku su pretkrivični postupci protiv pojedinih visokih funkcionera iz nekih javnih preduzeća i pravosuđa, izjavio je specijalni tužilac za organizovani kriminal Miljko Radisavljević. Miljko Radisavljević On je naveo da će prve istrage koje se odnose na korupciju biti pokrenute u narednih mesec... »\nB92: Uskoro istrage protiv funkcionera\nS media: Uskoro istrage protiv funkcionera iz javnih preduzeća\nFejsbuk profil otkriva kriminalce\nFejsbuk i druge socijalne internet mreže interesantne su policiji, jer danas skoro svaki kriminalac na njima ima profil, a u MUP kažu da im praćenje tih naloga neretko može olakšati istragu i prikupljanje dokaza. "Promatrajući profile kriminalaca i onih osoba za koje sumnjamo da to jesu možemo... »\nB92: Do dokaza preko Fejsbuka\nGlas javnosti: Fejsbuk koristan za policiju\nBatić: Izmeniti Krivični zakonik\nBEOGRAD - Poslanik Demohrišćanske stranke Srbije Vladan Batić pozvao je Skupštinu Srbije i Ministarstvo pravde da se na dnevnom redu skupštinskog zasedanja što pre nađu izmene Krivičnog zakonika kojima bi se pooštrile kazne za počinioce silovanja i pedofile. Batić je podsetio da je pre šest meseci... »\nVesti online: Batić: Kastracija za pedofile i silovatelje!\nBlic: Batić traži pooštravanje kazni za silovatelje i pedofile\nEMG ponedeljak, 5. april 2010.\nPredsednica Visokog saveta sudstva Nata Mesarović ocenila da Višem sudu u Beogradu nedostaju sudije i najavila da će posle dopunskog konkursa za izbor sudija biti odlučeno da li će biti novih prijema u pravosuđu. "Već sada je očigledno da određen broj sudija nedostaje Višem sudu u Beogradu. Verujem... »\nRTV: Mesarović: Višem sudu u Beogradu nedostaju sudije\nB92: "Višem sudu nedostaju sudije"\nBEOGRAD - Suđenje akterima afere "kofer" bivšem viceguverneru NBS Dejanu Simiću i funkcioneru SPS-a Vladimiru Zagrađaninu trebalo bi da bude nastavljeno u sredu 7. aprila pred Višim sudom u Beogradu. Proces se nastavlja pred istim sudskim većem sudije Omera Hadžiomerovića, izvođenjem preostalih... »\nS media: Nastavlja se sudjenje za aferu "kofer"\nBlic: Nastavlja se suđenje za aferu "kofer"\nUbio brata nožem\nZRENJANIN - Miroslav R. (42) iz Bašaida uhapšen je zbog ubistva svog brata Trive R. (42) iz tog mesta, saopštila je zrenjaninska policija. Policija sumnja da je Miroslav R. u nedelju ujutro oko 1.30 svom bratu Trivi, u kući u Aradcu u kojoj su zajedno živeli poslednjih godinu dana, nakon kraće... »\n24 Sata: Nožem ubio brata\nBlic: Nožem izbo brata blizanca\nNapadači na košarkaša Partizana uhapšeni u Odžacima\nODŽACI - Pripadnici Žandarmerije danas su u Odžacima uhapsili B.M i G.Ć.koji se sumnjiče za više dela nasilničkog ponašanja na području Novog Sada. Dvojica uhapšenih dovode se u vezu i sa napadom na košarkaša Partizana Strahinju Miloševića. Mladići su lišeni slobode u Hajduk Veljkovoj ulici u... »\nB92: Uhapšeni zbog napada na košarkaša\nVečernje novosti: Uhapšeni batinaši košarkaša\nHrvatska da se izvini zbog genocidne prošlosti\nNeodređena i mlitava poricanja pod maskom izvinjenja, koja je Hrvatska koristila da bi popravila svoj imidž poslednjih godina, ne računaju se. Ta zemlja treba da se uhvati u koštac sa genocidnom ulogom na isti način na koji je to Nemačka učinila sa nacističkom prošlošću, poručio Biset. VAŠINGTON -... »\nB92: Biset: Hrvatska da se izvini\nZaplenili 2,8 kilograma kokaina\nKurir ponedeljak, 5. april 2010.\naerodrom “Nikola Tesla”. BEOGRAD - Carinici na beogradskom aerodromu “Nikola Tesla” zaplenili su nešto više od 2,8 kilograma kokaina jednom srpskom državljaninu, saopšteno je iz Uprave carina. Kokain je pronađen u prtljagu putnika F. P., koji je pre tri dana doputovao iz Dominikanske Republike, a... »\nGlas javnosti: Na Aerodromu zaplenjeno 2,8 kg kokaina


– Nakon najnovijih istupa ministra bezbednosti BiH gospodina Dragana Mektića, kojim poziva na političke proteste ispred zgrade VSTS-a BiH u cilju iznuđivanja personalnih promena u VSTS-u BiH, a posebno dovodeći ih u kontekst javnog poziva za nasilno rušenje vlasti od pre nekoliko dana, koji je takođe uputio ministar bezbednosti BiH, predsednik VSTS-a BiH Milan Tegeltija se urgentno telefonom obratio direktoru Direkcije za koordinaciju policijskih tela BiH gospodinu Mirsadu Viliću te zatražio obezbeđenje njegove lične bezbednosti za vreme boravka u Sarajevu – navodi se u reakciji VSTS-a.\nPredsednik VSTS-a BiH smatra da je, u kontekstu svih aktuelnih dešavanja i provođenja hajke protiv njega, a posebno izjavama Dragana Mektića, dovedena u pitanje njegova lična bezbednost za vreme boravka u Sarajevu u kojem obavlja dužnost predsednika VSTS-a BiH.\n– Ovakvi pozivi koji dolaze od ministra bezbednosti, kao direktnog predstavnika izvršne vlasti u BiH zaduženog za sektor bezbednosti, predstavljaju posebnu opasnost, kako za bezbednost predsednika, potpredsednika i drugih članova VSTS-a BiH, tako i za zaštitu ustavnog poretka u BiH. Predsednik VSTS-a BiH poziva Tužilaštvo BiH da u okviru svojih nadležnosti razmotri ovakva postupanja ministra bezbednosti BiH gospodina Dragana Mektića, u kontekstu odredaba Krivičnog zakona BiH – navodi se.\nPredsednik VSTS-a BiH takođe ističe da je bilo kakav oblik pritisaka na nosioce pravosudnih funkcija u BiH, uključujući i organizovanje političkih protesta, nedozvoljen i neprimeren pritisak na rad pravosuđa.\n– Ministar bezbednosti, koji je aktivni političar i direktni predstavnik izvršne vlasti, ne može pozivati građane na građanske proteste jer su svi protesti kojih je on inicijator isključivo političke prirode. S obzirom na navedeno, sve eventualne proteste koji bi se mogli desiti nakon njegovog poziva, smatraću direktnim političkim pritiskom na moj profesionalni integritet i nezavisnost, kako i na integritet i nezavisnost pravosuđa te ugrožavanje moje lične bezbednosti od strane ministra koji bi o mojoj bezbednosti, kao i bezbednosti svih drugih građana, morao da se brine – zaključuje se u reakciji Tegeltije.


Raiffeisen banka: Ne odlazimo iz BiH, ovdje dobro poslujemo\nNakon vijesti u medijima da se austrijska Raiffeisen banka povlači iz nekih zemalja regiona, prvenstveno iz Slovenije, predstavnici ove banke u Bosni i Hercegovini su istakli da se Raiffeisen banka ne povlači sa tržišta BiH.\n“Ne postoji bilo kakva namjera povlačenja Raiffeisen banke sa tržišta Bosne i Hercegovine. Raiffeisen grupacija posvećena je poslovanju na ovom tržištu i tako će biti i u budućnosti”, istakla je Dina Pašić-Marić, rukovodilac jedinice za odnose s javnošću Raiffeisen banke u BiH.\nMeđutim, zvaničnici austrijske banke tvrde da postoje mnogo faktori u BiH koji otežavaju uspješno poslovanje u bankarskom sektoru.\n“I dalje su prisutni brojni otežavajući faktori za poslovanje, počevši od efekata dešavanja u okruženju, odnosno u Evropskoj uniji i ostalim tržištima na koje je oslonjena privreda u BiH, pa do faktora sa domaćeg tržišta, kao što je neujednačeno zakonodavstvo i pravni okvir poslovanja te politička nestabilnost. Sve ovo utiče kako na bankarski sektor tako i na ostale poslovne subjekte”, kazala je rukovodilac jedinice za odnose s javnošću ove banke.\nOna dodaje da je ova banka i pored svih poteškoća koje postoje ostvaruje pozitivne rezultate koji znače dugoročno poslovanje ove austrijske banke na Balkanu.\n“Kroz pažljiv pristup poslovanju u takvom okruženju, oprezan pristup kreditiranju i odgovorno upravljanje depozitima, uspijevamo ostvariti zadovoljavajuće rezultate koji su preduslov za dugoročni opstanak na tržištu. Kontinuirano nastojimo voditi računa o našim klijentima kroz podršku njihovim projektima i to ćemo svakako nastaviti i u periodu koji je pred nama”, navela je Dina Pašić-Marić iz Raiffeisen banke u BiH.


Ministar Dačić i general Skaparoti o političkoj situaciji u regionu i mogućnostima za produbljivanje saradnje Srbije i NATO-a\nPrvi potpredsednik Vlade Srbije i ministar spoljnih poslova Ivica Dačić primio je generala Kurtisa Skaparotija, vrhovnog komandanta NATO snaga za Evropu i komandanta oružanih snaga SAD u Evropi, sa kojim je razmenio mišljenja o političkoj situaciji u regionu, bezbednosnim izazovima i mogućnostima za produbljivanje saradnje između Republike Srbije i NATO-a.\nZajednički je konstatovan visok nivo i intenzitet političkog dijaloga i praktične saradnje između Republike Srbije i NATO-a, kroz Program Partnerstvo za mir što doprinosi boljem međusobnom razumevanju i unapređenju odnosa.\nMinistar Dačić još jednom je naglasio da Republika Srbija sprovodi politiku vojne neutralnosti, da ne teži članstvu u NATO, niti u bilo kom drugom vojnom savezu. Istovremeno, Srbija želi da unapredi partnersku saradnju sa Alijansom u praktičnim oblastima i u sferi političkog dijaloga, u cilju zajedničkog doprinosa očuvanju mira i stabilnosti u regionu.\nGovoreći o političkoj situaciji u regionu, ministar Dačić je podsetio da Republika Srbija svojim odgovornim i odmerenim pristupom nastoji da doprinese očuvanju regionalne stabilnosti i unapređenju dobrosusedskih odnosa, jer je to preduslov za ekonomski napredak i prosperitet svih građana na ovim prostorima.\nŠef srpske diplomatije je ukazao na značaj koji KFOR ima kao ključni garant bezbednosti srpske zajednice na Kosovu i Metohiji, kao i na veoma važnu ulogu u implementaciji Briselskog sporazuma.


Vulin: Srbija da proglasi POLITIČKU NEUTRALNOST u slučaju prijema Kosova u Savet Evrope | Red Portal\nIzvor: Tanjug, Foto: MUP / Novosti.rs\nGlasanjem u Savetu Evrope zemlje EU će pokazati da li žele Srbiju za prijatelja, smatra ministar unutrašnjih poslova\nMinistar unutrašnjih poslova Aleksandar Vulin izjavio je danas da ako Priština postane član Saveta Evrope, Srbija bi trebalo da proglasi i političku neutralnost, kao što je proglasila vojnu.\n- Šta zemlje članice Evropske unije zaista misle o Srbiji, pokazaće njihovo glasanje po zahtevu Prištine za njeno članstvo u Savetu Evrope. Ne moramo da čekamo još 20 godina da bismo znali da li EU želi Srbiju u svom članstvu, biće dovoljno da glasaju ili ne glasaju protiv prijema teritorije u organizaciju koju čine države. Do sada smo naučili da potpis Evropske unije vredi koliko i Briselski sporazum, ali sada je prilika da vidimo koliko vredi i reč Sjedinjenih Američkih Država - rekao je Vulin.\nPrema njegovim rečima, sama najava da će Priština podneti zahtev za članstvo u Savet Evrope je već kršenje Vašingtonskog sporazuma i "Priština će ili biti kažnjena i zaustavljena, ili će se pokazati da je protiv Srbije dozvoljena svaka laž i da za Srbe nema ni prava ni pravde".\n- Ako Priština postane član Saveta Evrope, Srbija treba da proglasi i političku neutralnost kao što je proglasila i vojnu. Ako već neprijatelje ne možemo da izaberemo, hajde da bar biramo prijatelje - izjavio je Vulin, komentarišući zahtev takozvanog Kosova za prijem u članstvo Saveta Evrope.\nSavet Evrope: Kosovo podnelo kandidaturu, Komitet je razmatra\nPutin: Krivicu za globalne posledice sankcija snosi Zapad ☝🏻\nMoskva: Ulazak Finske u NATO je kršenje međunarodnog prava\nViola fon Kramon: Ne vidim ubrzano članstvo Kosova u EU i NATO\nAleksandar Vulin: Ne očekujem veliki priliv izbeglica iz Avganistana\nSavet Evrope: Primili smo zahtev Kosova za članstvo\nVOJSKA greškom UBILA 13 CIVILA\nHrvatski ministar: Srbija mora da prizna Genocid u Srebrnici!


Općine iz oba bh. entiteta zajedničkim projektima brišu granice i barijere – RTV BPK\nPo jedanest lokalnih zajednica iz oba bh.entiteta uključeno je u realizacije projekata međuopštinske saradnje, koji finansira Vijeće Evrope.\nAmbasador Drahoslav Štefanek, šef kancelarije Vijeća Evrope u Bosni i Hercegovini je rekao da je ovo druga faza implemetacije projekata izgradnje povjerenja, u koji su uključene ukupno 22 lokalne zajednice.\n“Projekat je vrlo važan, jer se radi o saradnji među općinama, vjerskim organizacijama i građanima”, istakao je Štefanek novinarima u Banjoj Luci ukazujući na važnost dijaloga predstavnika općina u oba bh.entiteta.\nMinistrica uprave i lokalne samouprave u RS-u Lejla Rešić zahvalila je lokalnim zajednicama, koje zajednički rade projakte iz oblasti sporta, obrazovanja, turizma, poljoprivrede, ženskog preduzetništva.\nNakon što su potpisani ugovori između predstavnika Vijeća Evrope i načelnika pograničnih općina oba bh. entiteta, Rešić je rekla da je kriterije za njihov odabir utvrdilo Vijeće Evrope.\nŠefica odjela za gradnju povjerenja u direktoratu za politička pitanja Vijeća Evrope Ana Kapelo je kazala da susjedne općine sve više i više sarađuju i da je to dobro. Naglasila je da to pokazuje da se u BiH može raditi zajedno na dobrobit svojih građana, gledajući u budućnost, a ne baveći se lošim stvarima iz prošlosti.\nNačelnik Općine Novo Sarajevo Nedžad Kodžo rekao je da je važnost ovog projekta puno veća od dobijenih sredstava.\n“To je sistemski način uklanjanja vještačkih barijera, koje postoje između podjeljenih općina u FBiH i RS. Te administrative barijere i granice su velikom broju naših sugrađana otežavale život”, dodao je Kodžo.\nOpćine Novo Sarajevo (FBiH) i Istočno Novo Sarajevo (RS) su dobile također grant sredstava od oko 12.000 KM, usmjerena ka djelimičnoj revitalizaciji i održavanju kulurnih manifestacija na prostoru spomen-parka Vraca.\nMilka Ivanković iz Općine Istočni Drvar je rekla da je velika stvar izgraditi povjerenje u lokalnim zajednicama, koje su u proteklom ratu pretpjele velike materijalne, ali i druge štete.\nOpćine Istočni Drvara (RS) i Drvar (FBiH) dobili su grat od oko 12.000 KM, kojim će podržati sportske aktivnosti.\nU prvu fazu projekta bilo je uključeno 16 općina.


Obeležen je Dan opštine. Na svečanoj senici dodeljena su priznanja pojedincima i organizacijama za koje je procenjeno da su ove godine bili bolji od drugih, a predsednik opštine podsetio je na ono što se uradilo izmedju dva praznika.\nSvoj dan ebeležila je i OŠ ’’12. septembar’’ iz Majdanpeka. Popularna nova škola ovog 12. septembra napunila je 37 godina.\nRudari organizovali protest na kome su još jednom ponovili svoj zahtev za povećanje zarada. Neveliki broj okupljenih, kažu organizatori, samo je upozorenje pred radikalizaciju protesta.\nRadovi u gradskom parku teku, izvodjači radova izjavili da rokovi nisu probijeni, te da problema nema, pa se negde u oktobru može očekivati da centralno šetalište dobije novi izgled.\nOve nedelje, pored već poznatih problema sa TV signalima u Majdanpeku, ovaj grad bio i bez jedinog nacionalnog emitera – devedeset dvojke. Ipak, tehnička ekipa RTM-a uspela je da popravi uredjaj za emitovanje ovog kanala, a najnovije vesti iz RTS-a govore da je nacionalni javni servis ipak odlučio da plati polovinu sredstava za zamenu kabla do repetitora na Starici.\nZa sutra je zakazano otvaranje izložbe radova nastalih u ovogodišnjoj radionici Majdanarta. Pošto se radi o manifestaciji koja je stekla zapaženo mesto u kalendaru kulturnih zbivanja na daleko višem nivou nego što je lokalni, i ove godine očekujemo da će tu imati šta da se vidi.


Завод за заштиту природе Србије - Otvoren Foto konkurs „Viki voli zemlju“ za 2015. godinu\nOtvoren Foto konkurs „Viki voli zemlju“ za 2015. godinu\nVikimedija Srbija i Vikipedija na srpskom jeziku, u saradnji sa Zavodom za zaštitu prirode Srbije, organizuju nagradni Foto konkurs „Viki voli Zemlju“ za 2015 godinu. Foto konkurs će trajati mesec dana u periodu od 01. do 30. juna.\nFoto konkurs je pokrenut u cilju prikupljanja fotografija zaštićenih područja Srbije imajući u vidu da Srbija ima veliki broj zaštićenih područja i to 549 koja zauzimaju 6,38% teritorije naše zemlje, ali su ona uglavnom nepoznata i nedostupna javnosti. Stoga se ovim projektom s jedne strane želi fotografisati što više prirodnih dobara, a sa druge doprineti povećanju javne svesti o očuvanju prirode. Jačanje svesti javnosti o zaštićenim područjima bitan je faktor podrške sprovođenju akcija zaštite prirode i njihovom održivom upravljanju.\nFotografije koje će biti primljene na foto konkurs moraju prikazivati deo ili celo zaštićeno područje. Kako bi učesnici znali koja područja treba da fotografišu, Zavod za zaštitu prirode Srbije omogućio je da na sajtu Vikimedija Srbija bude dostupan spisak zaštićenih područja. Na ovom spisku zaštićena područja su podeljena prema geografskoj pripadnosti i za svako područje dat je detaljan prikaz o lokaciji.\nU takmičenju na Foto konkursu „Viki voli zemlju“, mogu učestvovati svi registrovani korisnici Vikipedije na srpskom jeziku, koji treba da postave fotografije sačinjene pre ili tokom trajanja konkursa na Vikimedijinu multimedijalnu ostavu. Stručni žiri Zavoda za zaštitu prirode Srbije odabraće tri najbolje fotografije koje će biti nagrađene vikendom za dve osobe u Velnes centru Kablar, obilaskom Ovčarsko-Kablarske klisure i vožnjom katamaranom (u organizaciji Turističke organizacije Čačak), biciklom i dvogledom.\nU okviru prošlogodišnjeg konkursa na globalnom nivou je prikupljeno preko 70 hiljada fotografija od strane tri hiljade učesnika, a do sada je pristiglo preko 50 hiljada fotografija iz celog sveta. U Srbiji je na prošlogodišnjem takmičenju prikupljeno skoro 800 fotografija, koje su prezentovane na izložbama u Beogradu, Pančevu, Kraljevu i Nišu.\nViše o učešću u Foto konkursu „Viki voli zemlju“ možete saznati na sajtu http://wle.wikimedia.rs/


UNMIK ne priznaje lokalne srpske vlasti\nSedište UNMIK-a u Mitrovici, Photo: Ricki Green\nUNMIK je još jednom ponovio da ne priznaje rezultate lokalnih izbora Srbije na Kosovu i da sa izabranim predstavnicima neće sarađivati. Portparol UNMIK-a Aleksandar Ivanko izjavio je da će misija UN nastaviti da sarađuje sa legalnim opštinskim predstavnicima kosovskih Srba.\nUNMIK neće sarađivati sa srpskim predstavnicima izabranim na lokalnim izborima Srbije, koji su na ilegalan način održani u srpskim sredinama na Kosovu, izjavio je portparol UNMIK-a Aleksandar Ivanko.\nIvanko je kazao da je to odlučan stav UNMIK-a koji je nedeljne izbore proglasio nevažećim.\n“Mi nećemo sarađivati sa onima koji su izabrani na lokalnim izborima jer su to bili ilegalni i nevažeći izbori. Razgovaraćemo samo sa onim predstavnicima Srba koje je imenovao šef UNMIK-a,” rekao je Ivanko.\nZbog bojkota kosovskih izbora u novembru prošle godine Riker je imenovao lokalnu vlast u srpski većinskim opštinama, Novo Brdo, Štrpce, Leposavić, Zvečan i Zubin Potok. Mandat ovim predstavnicima ističe 18. juna. U tom slučaju, prema rečima Ivanka, Riker može ponovo imenovati predstavnike na određeno vreme sve do novih izbora u organizaciji UNMIK-a.\nIvanko je podseto da je administracija UN ponudila Beogradu da UNMIK organizuje izbore u pet opština, ali da je to srpska Vlada odbila.\n“Na osnovu naše ponude UNMIK bi organizovao izbore i dobili bismo legitimne srpske predstavnike, ali ministar Samardžić nije odogovrio na tu našu ponudu,” kaže Ivanko.\nIvanko dodaje kako organizacija izbora koji su u startu proglašeni negelanim znači samo uzaludno trošenje novca.\n“Srbija je potrošila dosta para za nešto što nije legalno,” ocenio je portparol UNMIK-a.\nŠef UNMIK-a Joakim Riker je više puta isticao kako je organizacija lokalnih izbora Srbije na Kosovu u suprotnosti sa Rezolucijom 12 44 Saveta bezbednosti Ujedinjenih nacija, na osnovu koje samo UNMIK ima mandat da organizuje izbore na Kosovu.\nU svakom slučaju, Ivanko je kazao da UNMIK očekuje saradnju sa novom Vladom u Beogradu, bez obzira koja opcija bude vlasti. On je istakao kako su Ujedinjene nacije uvek bile za dobre odnose sa Srbijom. S druge strane, govoreći o mandatu i ulozi UNMIK-a posle 15. juna kada na snagu stupa Ustav Kosova i misija EU počinje svoj mandat, Ivanko je ponovio da se o budućnosti UNMIK-a razgovara u UN, EU i relevantnim državama.


Tanjug: Sednica Glavnog odbora DS održava se na DAN IZBORA\nSednica Glavnog odbora DS, koja je trebalo da bude održana polovinom marta, pa zatim najavljena za 31. maj, ponovo je odložena, sada za 21. jun, a datum je odabran, kako je nezvanično rečeno Tanjugu u vrhu te stranke, simbolično, kako bi zasedanjem pokazali "da izbori za njih ne postoje".\nPored toga, kako navodi isti izvor, nema ni uslova da se sednica održi 31. maja zato što, kako kaže, Glavni odbor ima 400 članova, a među njima ima i starijih osoba, čije zdravlje ne žele da dovode u rizik.\n- Ulazimo u aktivnu kampanju bojkota i ne želimo nikakve predizborne radnje, niti nas sad to interesuje, pogotovo ne da rizikujemo zdravlje naših funkcionera - rekao je taj izvor.\nGrupa članova DS, među kojima je i većina poslanika ove stranke, pokušala je da izdejstvuje zasedanje Glavnog odbora za 17. maj, ali je predsednik stranke Zoran Lutovac saopštio da je među potpisima koji su sakupljeni da se zasedanje održi bilo i falsifikovanih, kao i potpisa ljudi koji nisu u DS, zbog čega je podneo i krivične prijave, a po jednoj je Aleksandra Jerkov juče dala izjavu u MUP-u.\nSimić: Nema dovoljno potpisa za sednicu Glavnog odbora DS 17. maja\nSAZNAJEMO Više od trećine članova Glavnog odbora DS dalo potpis za održavanje sednice na kojoj će tražiti smenu Zorana Lutovca


„Znanje je ključno za rešavanju bilo kog problema. Ukoliko ne posedujemo znanja iz date oblasti mi ne možemo biti kompetentni za pronalaženje odgovarajućih načina za rešavanje problema. Takođe, smatramo da bez novih mladih snaga nema ni novih ideja, ni poleta koji je neophodan društvu da bi se menjalo na bolje. Stoga mi podstičemo mlade ljude da istražuju, da se aktiviraju, da budu deo civilnog društva koje je tu da pomogne državi da unapređuje propise u skladu sa potrebama građana“, izjavila je u intervjuu za naš portal Nataša Konstantinović, koordinatorka programa javnih politika u Trag fondaciji, koja je objavila konkurs za podršku javnom zagovaranju.\n„Kroz rad lokalnih fondacija građani dobijaju priliku da udruženo reše zajedničke probleme, a donatori priliku da podrže one oblasti koje smatraju važnim. Kad je reč o poslovnom sektoru, podrška lokalnim fondacijama može biti u novcu, a može se donirati i znanje, volontersko vreme zaposlenih i relevantni kontakti u zajednici. Mi ohrabrujemo lokalne fondacije da u svoje redove uključuju ljude iz poslovnog sektora kako bi, kroz njihov angažman, pored ekspertize u svoj rad uneli i malo preduzetničkog duha”, izjavila je u intervjuu za naš portal Marija Mitrović, direktorka za filantropiju i partnerstva u Trag fondaciji, koja je objavila konkurs za program „Fondacija našeg kraja - Zajednica se pita!“, s ciljem da podstakne osnivanje novih lokalnih fondacija u Srbiji.\n„U prethodnih 15 godina ukupno je dodeljeno više od sto VIRTUS nagrada za filantropiju, kako kompanijama, koje pomažu aktivnosti i projekte od opšteg društvenog značaja na strateški i sistematičan način, tako i pojedincima, koji su svojim dobrim delima pomogli onima kojima je pomoć bila najpotrebnija. Želimo da nastavimo i narednih godina da širimo ideju filantropije i tako doprinesemo stvaranju nekog boljeg sveta, izjavila je u intervjuu za naš portal Marija Mitrović, direktorka za filantropiju i partnerstva u Trag fondaciji, koja je ove godine po petnaesti put dodelila VIRTUS nagradu za filantropiju.\nNaša želja je da pomognemo što većem broju ljudi kojima je pomoć neophodna i zahvalni smo svima koji su nas podržali u realizaciji inicijative podele besplatnih obroka. Drago nam je da na ovaj način možemo da doprinesemo poboljšanju kvaliteta života dece iz socijalno ugroženih porodica i njihovom srećnijem odrastanju, izjavio je u intervjuu za naš portal Aleksandar Smerdov, čije je porodično preduzeće Fast food Smerdov dobitnik VIRTUS nagrade za malo i srednje preduzeće za 2021. godinu.


Izvor: RTV - Arhiva vesti 19.09.2008, strana 3 - Naslovi.net\nRTV » Arhiva vesti za petak 19. septembar 2008\nPrivremenu isprava Kovačeviću po saglasnosti generalnog konzula?\nBEOGRAD - U okviru istrage protiv bivšeg vicekonzula Srbije u Njujorku Igora Miloševića pred istražnim sudijom Drugog opštinskog suda u Beogradu svedočili su Miladin Kovačević i njegovi roditelji, koji smatraju da je postupak protiv vicekonzula "nepravda". Milošević, koji se od 2. septembra nalazi... »\nAutobus se survao u reku u Nepalu, 14 mrtvih, 38 povređenih\nKATMANDU - Najmanje 14 ljudi je poginulo a 38 je povređeno, u udesu autobusa koji je jutros skrenuo s puta i survao se u nabujalu reku u Nepalu. Nesreća se dogodila 70-tak kilometara zapadno od prestonice Katmandua, saopštila je lokalna policija a preneo DPA. Mnogi od 38 povređenih su u teškom... »\nViše od polovine Amerikanaca veruje u raj\nVAŠINGTON - Više od 55 odsto Amerikanaca veruje da ih čuva anđeo čuvar i 67 odsto je sigurno da raj postoji, rezultati su najnovije ankete o religiji u SAD. Institut Bejlor za istraživanje religija postavio je 350 pitanja grupi od 1.648 ispitanika. Većina njih je rekla da ih anđeo čuvar čuva od... »\nUgašen požar na valjevskoj pijaci\nVALJEVO - Pripadnici vatrogasne jedinice Policijske uprave u Valjevu uspeli su jutros, posle gotovo pet sati borbe, da ugase požar koji je izbio na zelenoj pijaci nedaleko od centra Valjeva. U požaru je izgorelo nekoliko poslovnih objekata koji se koriste za prodavanje tehničke, tekstilne i kožne... »\nDželimo nakon "džek pota" dobila ponudu za udaju\nKAPSABET - Olimpijska šampionka iz Pekinga na 800 metara Pamela Dželimo, koja je ove godine osvojila "džek pot" od milion dolara, vratila se kući gde je dočekala ponuda za udaju. Ova 18-godišnja policajka osvojila je prošlog meseca milion dolara pošto je pobedila na šest mitinga Zlatne lige. Kada... »\nDve srpske posade u polufinalu, laki četverac u finalu EP\nMARATON - Prvog dana prvenstva Evrope u veslanju, koje se održava u Maratonu u Grčkoj, srpske posade su ostvarile zapažene rezultate, pošto se laki četverac plasirao direktno u finale, dok su dve posade izborile učešće u polufinalu. Četverac bez kormilara za lake veslače, u sastavu Veljko Urošević,... »\nOsumnjičeni za ubistvo u Bačkom Gradištu uhapšen\nNOVI SAD - Novosadska policija saopštila je da je uhapsila Igora R. (21) iz Bačkog Gradišta zbog sumnje da je noćas ubio S. S. (18) iz istog mesta. Osumnjičeni je noćas, pola sata posle ponoći, u Bačkom Gradištu nožem ubo S. S. u grudi, posle svađe zbog mobilnog telefona, navodi se u saopštenju. S.... »\n"Turneja" Gorana Markovića srpski kandidat za Oskara\nBEOGRAD - Film "Turneja" Gorana Marković srpski je kandidat za 81. nagradu Oskar Američke filmske akademije, za igrane filmove izvan engleskog govornog područja, izjavio je danas Tanjugu član Predsednistva Akademije za film i nauku Nenad Dukić. On je rekao da je Stručni odbor AFUN-a doneo odluku... »\nDirektor Hjuman rajts voča proteran iz Venecuele\nKARAKAS - Venecuela je proterala direktora za Ameriku Hjuman rajts voča Hozea Miguela Vivanka, saopštivši da je počinio ozbiljne prekršaje predstavljajući kritički izveštaj o stanju ljudskih prava u toj zemlji. Vivanko je proteran noćas "zato što je počinio ozbiljne prekršaje", rekao je državnoj... »


Advokat Spahović: Moguće da je Vučić upao u mere i razgovarao s onim ko je prisluškivan | Autonomija\nAdvokat Spahović: Moguće da je Vučić upao u mere i razgovarao s onim ko je prisluškivan\n"Jedino što nije javno rečeno, a to je ko su osumnjičeni i koji dokazi ih terete, a to je jedino bitno"\nAdvokat Sead Spahović ocenio je danas da se postavlja pitanje zašto predsednik Srbije ne smeni ljude koji su nadležni da ga štite i dovede neke druge koji bi možda mogli da otkriju o čemu se radi, ako je tačno da je godinu i po dana prisluškivan.\nSpahović je u intervjuu agenciji Beta kazao da ukoliko je tačno da o „aferi prisluškivanje predsednika“ države tužilaštvo vodi istragu, ta istraga bi trebalo već da bude okončana.\n„Nema nikakvog razloga da se od javnosti krije protiv koga se istraga vodi, kada je već sve drugo učinjeno javno. Dakle, jedino što nije javno rečeno, a to je ko su osumnjičeni i koji dokazi ih terete, a to je jedino bitno“, ocenio je Spahović.\nOcenio je da je moguće i da je predsednik „upao u mere“, odnosno da je razgovarao s osobom koja je prisluškivana.\n„Nejasno je da li je sagovornik slušan legalno ili ilegalno. Ukoliko prisluškivanje traje godinu i po dana stvar je sumnjiva, jer zakon dopušta slušanje jednog lica najduže jednu godinu. Ukoliko su audio-zapisi snimljeni s jednim sagovornikom onda je jasno da je to lice meta prisluškivanja. Nejasan je i pravni osnov prisluškivanja, jer legalne mere podrazumevaju sudsku odluku„, kazao je advokat.\nNa pitanje ko je prisluškivao Vučića, Spahović je rekao da sve upućuje na zaključak da predsednik države nije prisluškivan već da je u pitanju jedna ili više osoba koje su s njim bile u telefonskom kontaktu.\n„U protivnom radilo bi se o pripremanju državnog udara, jer ilegalno prisluškivanje predsednika Republike predstavlja pripremnu radnju koja je veoma opasna i zahteva momentalnu reakciju tužilaštva i policije. Iz izjave bivšeg ministra policije Nebojše Stefanovića vidi se da on zna o čemu se radi i da nije u pitanju strani faktor“, rekao je Spahović.\nAdvokat navodi da kada je u pitanju prisluškivanje, pravni elementi ovog problema „uopšte nisu interesantni“.\n„Značaj službe, odnosno BIA, nije u njenim zakonskim ovlašćenjima, već je u ogromnim mogućnostima zloupotreba, a pogotovu kada je u pitanju prisluškivanje i druga kršenja privatnosti. BIA je vlast zato što je van kontrole zakona i zato se svi otimaju kada dođu na vlast da kontrolišu baš te ‘crne mere’. To je jedino što je politički važno“, objasnio je Spahović.\nSpahović je rekao da pravno nije moguće da predsednik države bude prisluškivan godinu i po dana bez znanja BIA.\n„Da li neko to radi neovlašćeno ne znam i ne mogu da se bavim takvim pretpostavkama. Međutim, postoji nešto što se zove kontraobaveštajna zaštita predsednika Republike, a to znači da BIA mora da onemogući ovakva eventualna prisluškivanja“, kazao je on.\nDodao je da se još uvek ne zna šta je istina, jer „nismo ni videli ni čuli nijedan dokaz“.\nUpitan koji sve uslovi bi trebalo da budu ispunjeni da bi MUP, odnosno Uprava kriminalističke policije (UKP) nekog prisluškivala, Spahović kaže da UKP ne može da prisluškuje, a da BIA to ne zna.\n„Pravni uslov za prisluškivanje je da postoji Naredba suda, a tehnički UKP nema samostalnost u odnosu na BIA“, rekao je advokat.\nNa pitanje Bete da li je moguće da službe prisluškuju predsednika države bez opravdanog razloga, Spahović je kazao da to nije moguće.\nUpitan da li istraga „slučaja Jovanjica“ može da bude razlog da se prisluškuje predsednik države i njegovo najbliže okruženje, Spahović kaže da misli da istraga oko najveće plantaže marihuane u Evropi nema nikakve veze s prisluškivanjem predsednika.\n„S druge strane treba razlikovati prisluškivanje predsednika republike od njegovog najbližeg okruženja“, kazao je on.\nDodao je da nije u redu to što predsednik države ima u posed snimke prisluškivanja.\n„Ali mi još uvek ne znamo kakve snimke on ima“, rekao je Spahović.\nSpahović je istakao da je nejasno je da li je predsednik Vučić lično bio meta prisluškivanja.\n„Izvori saznanja o ovom događaju su izjave predsednika republike i dvojice ministara, Aleksandra Vulina i Nebojše Stefanovića. Iz ovih izjava proizilazi da postoje audio-snimci predsednikovih telefonskih razgovora. Ako jeste, onda je sigurno da se radi o ilegalnom prisluškivanju, jer bi svako legalno prisluškivanje podrazumevalo da je protiv njega otvorena krivična istraga“, objasnio je on.\nAdvokat je naveo da je za neovlašćeno prisluškivanje zaprećena kazna do tri godine, a ako ga čini službeno lice onda do pet godina zatvora.\n„Ista kazna preti i onome ko omogući nekom da se upozna sa sadržinom ovih razgovora“, istakao je Spahović i podsetio da prisluškivanje može da odobri samo sud, pod uslovima kojima propisuje Ustav i Zakon o krivičnom postupku.\nPrema rečima Spahovića afera o prisluškivanju Aleksandra Vučića malo podseća na slučaj kada je prisluškivan predsednik Tito i kada je povodom optužbi koje su iznete protiv tadašnjih rukovodilaca tajne službe Svetislava Stefanovića, Aleksandra Rankovića i drugih, zakazan Brionski plenum.\n„Tada je Ranković podneo ostavku na sve funkcije, a Stefanović nije i on je odlukom plenuma razrešen svih funkcija. Istovremeno većina osumnjičenih su abolirani od strane predsednika republike, dok su neki procesuirani“, ispričao je Spahović.\nOn je dodao da se iz ovoga može izvesti zaključak da je pre 50 i više godina jedan komunistički i diktatorski režim ipak držao do neke procedure i forme u odlučivanju.\n„Prosto je neverovatno i krajne je zabrinjavajuće da specijalizovane službe i nadležni organi već godinama ne mogu da utvrde ko to ugrožava predsednika Srbije. Njega prisluškuju, skupljaju i kriju oružje oko njegove kuće, ministri i političari stalno govore kako je predsednik ugrožen, ali nikako da uhapse počinioce jednog takvog opasnog dela„, zaključio je advokat Sead Spahović.\nAleksandar Vučić, prisluškivanje\nAP: Ogromna ostrva otpada plutaju rekama Balkana\nOdržana komemoracija povodom smrti osnivača i glavnog urednika Bete Dragana Janjića\n(Pod) razno (1.992) Arhiva (23) Autori (8) Stvarni ljudi (15) Autonomija (18.228) Antidiskriminacija (69) Autori (2.570) Aleksandar Kocić (48) Aleksandra Bosnić (11) Ana Lalić (12) Andrej Nikolaidis (4) Boris Varga (2) Branislava Opranović (35) Dalibor Stupar (21) Dinko Gruhonjić (84) Dragan Bursać (6) Dragan Markovina (2) Dragana Rakić (20) Đerđ Konrad (49) Igor Besermenji (205) Jan Briza (11) Larisa Inić (34) Laslo Vegel (428) Milivoj Bešlin (7) Miloš Vasić (82) Mirko Đorđević (146) Natalija Jakovljević (12) Nedim Sejdinović (41) Nora Hicko (6) Pavel Domonji (43) Pavle Radić (346) Tamara Kaliterna (85) Teofil Pančić (88) Tihomir Novak (111) Vojin Ivkov (5) Zlatko Jelisavac (429) Civili (138) Kultura (1.364) Marginalci (1.619) Ogledalo (5.128) Stav (2.087) Utočište: Nacionalizam (1.395) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (1.169) Izbori (241) Izdvajamo (4.249) Jugoslavija (2.735) Karikatura nedelje (241) Mladi i mediji (13) Planeta (2.685) Podsetnik (31) Šta s’ to rek’o! (432) Vesti (6.906) Vesti čitalaca (6) Video (11) Vojvodina (17.614) Aktuelno (9.802) Decentralizacija (209) Dijalozi (15) Dokumenti (74) Ekonomija (809) Evropa u Vojvodini (44) Lokalne samouprave (975) Pogledi (734) Seminari (13) Tribine (30)


Moj pogled: Imamo tehnologiju budućnosti i obrazovni sistem prošlosti | PC Press\nMoj pogled: Imamo tehnologiju budućnosti i obrazovni sistem prošlosti\nPre više od godinu dana Richard Williams, američki reper, režiser muzičkih spotova i aktivista iz St Louis, Missouri-ja, poznatiji po svom umetničkom imenu Prince Ea, je na svom YouTube kanalu Prince Ea vizionarski objavio video u kojem je optužio zastareli sistem obrazovanja koji još uvek funkcioniše. Zanimljivo je da sam gledajući ovaj snimak prepoznala sebe u obrazovnom sistemu Srbije kada sam krenula u prvi razred osnovne škole. Ima tome više od 15 godina, a slušajući mlade naraštaje ništa se nije promenilo od toga vremena, baš kao što je i Princ Ea istakao da se školski sistem Amerike nije promenio za poslednjih 150 godina.\nŠta me je pogodilo? Činjenica da sam se za sve vreme svog školovanja, od osnovne, preko srednje, fakulteta i master studija, osećala drugačije od drugih. Konstantan pritisak nastavnika i profesora da prihvatim uobičajene metode u obrazovanju kod mene su izazivale osećaj sputanosti, ukalupljenosti i nemogućnosti da pokažem sve svoje kvalitete. S druge strane, izazivale su osećaj besa što nisam u mogućnosti da bilo šta promenim u nastavnom procesu. Jer ko bi razumeo dete od sedam godina koje ima stav da obrazovni program za taj uzrast nije primeren? Sigurna sam da je pored mene bilo još mojih vršnjaka koji nisu uspeli da iskažu sav svoj potencijal nego nailazeći na barijere obrazovnog sistema, okarakterisani su kao nemirni, lenji, agresivni, dekoncentrisani, nezainteresovani… Sistem, koji sam osetila na sopstvenoj koži, u kom se učenicima mlađih razreda osnovne škole daje spisak pitanja, ali što je još gore i odgovora koje treba da nauče za ocenu je krajnje neprihvatljiv svakome ko zaista želi da istražuje učeći.\nNaš napor da ipak ispoštujemo standarde zastarelog obrazovnog sistema su neke od nas dovele do toga da i pored osećaja nerazumevanja, neprihvatanja postojećeg stanja izguramo ceo proces obrazovanja sa dobrim rezultatima, dok su drugi nažalost kao trajno neprilagođeni ostali na dnu društvene lestvice. Današnje vreme zahteva posebne sposobnosti, pre svega digitalnu pismenost đaka, insistira na razvoju njihove kreativnosti i podupire inovativnost, pospešuje kritičko razmišljanje i donošenje odluka uz zajednički rad i izuzetno razvijenu komunikaciju kako sa profesorima tako i međusobno.\nJoš više me pogađa činjenica da sam na slične prepreke u izražavanju svojih osećanja naišla i u nečemu što bi trebalo da bude krajnje kreativno i inovativno. Naime, moje školovanje u muzičkoj školi bio je novi izvor trauma koje je prouzrokovao tradicionalni način obrazovanja budućih muzičara. Tako da ova škola, koja je trebalo da bude i uteha i mesto razvoja kreativnosti, postala je dodatno opterećenje za mene. Verujem da će se mnogi prepoznati u video snimku, neki od njih će čak i duboko potresti činjenica da je i drugima bilo kao i meni. Danas tehnologija prodire u sve sfere života, a najsporije u proces obrazovanja mladih koji treba da budu nosioci novog razvoja društva.\nTagovi: Digitalizacija, Muzička škola, Obrazovanje, Princ Ea, Sistem obrazovanja, škola, Tehnologija, YouTube\n← Novi Chrome 67 donosi password-free login\nSvetsko prvenstvo u fudbalu će biti prenošeno u 4K HDR →


Apr 28, 2016 ekspres.net, web-sajt\nOd nedavno imamo priliku da pratimo vesti izdavačke kompanije Publishing doo na informativnom portalu www.ekspres.net, ali kako je najavljeno već od 28. aprila imaćemo u rukama i štampano nedeljno izdanje istog naziva.\nU Impressumu sajta navedeno je: Branko Miljuš – direktor, Antonije Kovačević – glavni i odgovorni urednik, Milan Bečejić – zamenik glavnog i odgovornog urednika, Miloš Garić – pomoćnik glavnog i odgovornog urednika, Melita Andrejević – marketing, Aleksandra Rakonjac – marketing.\nPrvi broj nedeljnika “Ekspres” biće besplatan, štampan u 50.000 primeraka, inače će izlaziti petkom sem prvog broja koji zbog praznika izlazi u četvrtak. Nakon besplatnog prvog broja, “Ekspres” će koštati 49 dinara, saopštio je UNS. Zamenik glavnog i odgovornog urednika Milan Bečejić rekao je za UNS da će se taj nedeljnik od drugih razlikovati po formatu i dizajnu, kao i po uređivačkoj politici.\nU nedeljniku “Ekspres” radiće oko 10 novinara, a za novine će pisati i Svetislav Basara, Vidosav Stevanović, Denis Kuljiš, Aleksandar Crkvenjakov, Zoran Panović, Dejan Anastasijević, Mihailo Medenica…


Napadnuti fudbaleri Partizana Prins i Adija\nBEOGRAD - Fudbaleri Partizana Prins Tejko i Dominik Adija verbalno i fizički su napadnuti danas u Beogradu. Incident se desio u jednom kafiću u naselju Belvil na Novom Beogradu.\nOfanziva razbojnika na posetioce "Egzita"\nNOVI SAD - Zasad nepoznati razbojnici na ulici su napali dvoje državljana Velike Britanije i pretnjom nožem i fizičkim nasiljem oduzeli od njih kameru, fotoaparat, mobilni telefon i novac, saopštila je novosadska policija.\nLikvidirana trojica terorista-napadača na metro u Moskvi\nMOSKVA - Ruske snage bezbednosti ubile su trojicu počinioca bombaških napada u moskovskom metrou krajem marta, pošto su odbili da se predaju, saopštio je danas čelnik Federalne bezbednosne službe (FSB) Aleksandar Bortnikov.\nNJUJORK - Američka administracija je odustala od plana da se učesnicima terorističkog napada na Svetski trgovinski centar 11. septembra 2001. godine sudi u Njujorku, piše Njujork tajms\nNOVI SAD - Nasilnici su u Temerinu na nacionalnoj osnovi napali dvojicu mladića mađarske nacionalnosti - saopštio je vojvođanski sekretar za nacionalne manjine Tamaš Korhec


Oglasio se ambasador SAD na Kosovu: Tražimo suspenziju, a ne ukidanje taksi | BL Portal\nOglasio se ambasador SAD na Kosovu: Tražimo suspenziju, a ne ukidanje taksi\n1. Februara 2019. 1:49\nAmbasador SAD na Kosovu Filip Kosnet izjavio je da SAD traže suspenziju, a ne ukidanje taksi..\nKosnet je naveo i da nisu postavili ultimatum kosovskoj vladi i da neće biti sankcija ukoliko se taj zahtjev ne prihvati.\nUčestvujući u emisiji prištinske televizije KTV, Kosnet je ocijenio da će, ako se to ne dogodi, to štetiti odnosima dve zemlje.\nIsključio je mogućnost ekonomskih sankcija prema Kosovu i poručio da ostaje na kosovskim liderima da ocijene žele li da sačuvaju prijateljstvo sa SAD.\n“Mi (SAD) ne želimo da diktiramo rad Vlade Kosova. Mi snažno vjerujemo da će privremena suspenzija taksi, što je brže moguće pomoći napretku procesa (dijaloga). Ako se to ne dogodi postoji opasnost potpunog gubljenja momentuma, što će biti izuzetno štetno i za SAD i EU. Nije pitanje da li Kosovo ima pravo da uvodi taksu, ali je pitanje da li je to dobro za Kosovo i SAD”, kazao je Kosnet.\nOn je rekao da je pročitao izvještaje da će SAD uspostaviti privredne sankcije Kosovu.\n“Želim da uvjerim građane Kosova da to nije tačno. To nije način na koji se mi ponašamo sa prijateljskom državom kao što je Kosovo. Ono što zahtjevamo od Kosova je da ima smjele lidere, koji donose odluke”, rekao je Kosnet.\nPrema njegovim riječima, u slučaju da Kosovo vodi politiku koja otežava ili čini nemogućim napredak u izgradnji mira, prosperitet i pravdu na Balkanu, “SAD će zbog toga biti uznemirene i do kraja razočarane”.\nOn je dodao da je čuo da neki zvaničnici govore da SAD nisu više potrebne Kosovu.\n“Ja ne smatram da tako misle građani Kosova. Mislim da se narod Kosova ne slaže sa tim. Narod Kosova želi da zadrži bliske odnose sa SAD. Ako Kosovo odluči da to nije značajno, videćemo šta će se dogoditi u budućnosti”, poručio je Kosnet, prenosi B92.


Sirija između čekića i nakovnja: Asad odbija saradnju sa Francuskom, a Rusija ne - Princip | Princip\nNaslovna » Sirija između čekića i nakovnja: Asad odbija saradnju sa Francuskom, a Rusija ne\nPredstavnici sirijskih vlasti su intervenciju Francuske okvalifikovali kao narušavanje nacionalnog suvereniteta jer se radi o bombardovanju koje se vrši mimo volje Sirije i bez koordinacije sa njenom vojskom.\nSirijska država i narod su osudili plan intervencije u Siriji pod izgovorom borbe protiv ID-a koji sprovodi Francuska uz odobrenje EU i SAD-a. Vlasti veruju da je pravi cilj vojne intervencije invazija na sirijsku teritoriju i zauzimanje naftna polja i nalazišta gasa, kao i obaranje Bašara al-Asada.\nZapadne sile teže da otežaju rusku vojnu akciju i onemoguće jačanje Rusije na Bliskom Istoku nakon potpisivanja dogovora između Sirije i ruskih preduzeća za istraživanje naftnih polja.\nSirijska vlada je takođe osudio francusko bombardovanje jer ugrožava civile koji žive u zonama za koje se smatraju basionima ID-a.1\nSam predsednik al-Asad je izjavio da ne želi da sarađuje sa Francuskom dok ona ne promeni svoju politiku prema Siriji. „Ako vlada Francuske nije ozbiljna po pitanju borbe protiv terorizma, nećemo traćiti naše vreme sarađujući sa ni sa jednom zemljom, ni vladom ni institucijom koja podržava terorizam”, rekao je on i dodao: „Francuska se ne može boriti protiv terorizma dok sarađuje sa Saudijskom Arabijom ili Katarom”. Sirija smatra Saudijsku Arabiju i Katar glavnim sponzorima terorizma na Bliskom Istoku.\nIstom prilikom je izjavio da o njegovoj sudbini i eventualnom odlasku sa vlasti može odlučivati samo sirijski narod, te pohvalio ruski angažman nazvavši ruskog predsednika Putina jedinim pravim zaštitnikom hrišćanstva.2\nRusija sa druge strane naredio pojačanje intenziteta vojnih operacija poslavši strateške bombardere u Siriju ali i krstaricu Moskva sa zadatkom da koordiniše operacije sa francuskom pomorskom grupom predvođenom nosačem aviona Šarl De Gol koji se uputio ka Siriji.\nU obraćanju vojnom osoblju predsednik Putin je rekao: „Francuska pomorska grupa predvođena nosačem aviona, uskoro će stići u vašu operativnu zonu. Moramo uspostaviti direktan kontakt sa njima i ophoditi se prema njima kao prema savezniku. Moramo razviti zajednički akcioni plan i za pomorske i za vazdušne operacije”.\nKremljin je saopštio da su se Putin i francuski predsednik Fransoa Oland u telefonskom razgovoru postigli dogovor oko parametara zajedničke misije: „[Putin i Oland] su usredsredili pažnju na bilateralnu i multilateralnu saradnju u borbi protiv terorizma. To uključuje bliže veze i zajedničke operacije između vojnih komandi i obaveštajnih službi Rusije i Francuske u Siriji”.3\nDodao Stefan Martinović dana 18/11/2015.\nTags: Francuska, imperijalizam, Rusija, Sirija, Terorizam


ce BIRAJU TRUMPA, A ČEKAJU MESIJU Chomsky: Amerika podriva borbu protiv klimatskih promjena, a 40 odsto ljudi ionako misli da će uskoro Isus ponovo doći\nBIRAJU TRUMPA, A ČEKAJU MESIJU Chomsky: Amerika podriva borbu protiv klimatskih promjena, a 40 odsto ljudi ionako misli da će uskoro Isus ponovo doći\n"Na djelu je 'nevjerovatan vid poricanja' u kome SAD same u svijetu, ne samo da odbijaju učestvovati u naporima svijeta da se bori sa klimatskim promjenama, već i aktivno podrivaju te napore. Nije u pitanju samo Trump, svaki lider među republikancima je takav i to ide do lokalnog nivoa"\nAmerički lingvista i jedan od najpoznatijih intelektualaca današnjice Noam Chomsky smatra da ideologija predsjednika SAD Donalda Trumpa nije fašistička. Ali, na to dodaje da njegova ideologija jeste "duboko autoritarna i veoma opasna". Trumpova idelogija se, kako je objasnio za BBC, jednostavno opisuje rječju "ja".\n"To nije ideologija Hitlera ili Musolinija, već je njegova jedina ideologija 'ja'. Proces koji se odvija u SAD je univerzalan, vidimo ga širom svijeta, zbog velikog napada na demokratiju", kaže Chomsky.\nOn navodi da taj napad osjeća većina populacije i da je to dovelo, ne samo do bijesa, već i do prezira prema institucijama.\n"Ljudi osjećaju da te institucije ne obraćaju pažnju na njih", kaže on.\nIpak, čuveni politički mislilac smatra da ljudi ne vide drugu opciju. Navodi primjer situacije u SAD, gdje su se američke demokrate "odrekle radničke klase još prije 40 godina".\nChomsky smatra i da su republikanci "najopasnija organizacija na Zemlji", kao i da će izbor Trumpa na mjesto predsjednika imati velike posljedice.\n"Trump će napraviti štetu u svijetu i to se već dešava. Najznačajniji aspekt Trumpovog izbora nije Trump, već cijela partija. Oni se odvajaju od cijelog svijeta po pitanju kao što je promjena klime, a to je ključno pitanje, egzistencijalna prijetnja", rekao je Chomsky.\nKako kaže, na djelu je "nevjerovatan vid poricanja" u kome SAD "same u svijetu", ne samo da odbijaju da učestvuju u naporima svijeta da se bori sa klimatskim promjenama, već i aktivno podrivaju te napore.\n"Nije u pitanju samo Trump, svaki lider među republikancima je takav i to ide do lokalnog nivoa. Čak 40 odsto populacije i ne misli da je to nekakav problem, jer će za nekoliko decenija ionako Isus ponovo doći", kaže Chomsky.


Има посла за још 10.000 софтвераша | Унија синдиката просветних радника Војводине УСПРВ\n- Informacione tehnologije ulaze u sve pore života i rada i to je globalni trend, potrebe za softverskim rešenjima stalno rastu, pa tako i potražnja za IT kadrovima. Ne postoji dobar a nezaposlen programer na tržištu rada. Kompanije se snalaze na razne načine i neretko zapošljavaju i one koji nisu završili školovanje, ukoliko poseduju znanje koje se traži. Takav porast tražnje znači da bi ovaj sektor u kratkom roku mogao da apsorbuje na hiljade stručnjaka, samo kad bi bili na raspolaganju.\nOn naglašava da bi značajna podrška u daljem razvoju bila i promena poreske politike kako bi se omogućilo kreativnim ljudima da stvaraju, a da porezi rastu kad se pozicioniraju na tržištu. Naime, uvođenje poreskih oslobađanja za one koji izvoze softver odavno daje odlične efekte u Poljskoj i Rumuniji, u kojima su izvozne firme u startu značajno konkurentnije na stranim tržištima.\nPotrebno je i podstaći domaću tražnju kako bi naša privreda kroz upotrebu IT rešenja postala agilnija i konkurentnija, ističe naš sagovornik i dodaje da u Srbiji privrednici veoma malo koriste IT u poslovanju, te da tek svako deseto preduzeće koristi neki ozbiljniji softver. Po njegovim rečima, bez ulaganja u IT ne može se biti na duži rok konkurentan i uspešan na tržištu i da suština ove tehnologije nije samo da se uradi brže i bolje, već da se radi ono što nije bilo moguće ranije.\n- Država mora da shvati da se podsticanju stranih investicija u ovom sektoru mora pažljivije pristupati. Nije dobro da se promoviše raspoloživost domaćih stručnjaka strancima, jer oni već negde rade i strani investitor neće otvoriti ni jedno novo radno mesto, nego će biti primoran da otima ljude drugim kompanijama, što se ionako dešava jer oni znaju čime raspolažemo i sve više dolaze. Moramo se pobrinuti da ti ljudi razvijaju domaći IT sektor, privredu i društvo, a ne da ovde razvijaju tuđu privredu – kaže Šolaja.\nPo njegovim rečima, subvencije privredi za nabavku, po mogućstvu domaćih rešenja, podstakle bi nabavku softvera. Pri tome, država može da pruži primer tako što će informatizovati usluge koje pruža građanima i privredi. Da bi se u tome uspelo, ukazuje Šolaja, neophodno je eliminisati korupciju koja onemogućava da najkvalitetnija rešenja budu i implementirana.\nPlate od 500 evra pa naviše\nPlate u IT sektoru se kreću od oko 500 do 600 evra za početnike, a do duplo veće plate stići će samo oni koji pokažu spremnost da uče na poslu, prihvate izazove i pokažu inicijativu. To su primanja koja su u Novi Sad dovela i strance i u IT kompanijama rade stručnjaci iz celog sveta, od Holandije i Švedske, do Španije, Rusije ili Ukrajine. Oni ukazuju da je kvalitet života u Srbiji bolji nego u zemljama iz kojih dolaze, iako je plata manja.\nIgrice iz Novog Sada svuda u svetu\nKompanija “Ejpiks” iz Novog Sada, koja proizvodi računarske igrice, zapošljava oko 350 ljudi, a osim programera angažovani su i dizajneri, animatori i ljudi mnogih drugih struka koji su i te kako važni za proizvode ove kompanije. “EIPIX” je u 2015. godini izbacio na svetsko tržište 24 igrice. Ova kompanija je u svojoj tržišnoj niši veoma uspešna i to mereno svetskim merilima, jer drži oko 80 odsto svetskog tržišta HOPA igara.\nMesečna poseta: 39757\nGodišnja poseta: 336997


09.12.2019 / 14:03 Politika - "Imam pravo da znam"\nOmladina SDS-a je danas pokrenula građansku inicijativu „Imam pravo da znam!“ sa ciljem prikupljanja potpisa peticije za podršku inicijativi da se dokument “Program reformi BiH”, koji je usvojilo Predsjedništvo BiH, odmah objavi i da, prije slanja u ...\n... sjedište NATO-a, o tom dokumentu svoje mišljenje da NSRS.\nSDS će ovu peticiju provesti u svim gradovima i opštinama Republike Srpske i trajaće do nedelje. 15 decembra, saopšteno je iz ove stranke.\nPredsjednik Aktiva mladih SDS Banjaluka Bojan Babić, je rekao da su potpisnici dokumenta “Program reformi BiH”, sa ovim činom udarili su na institucije Republike Srpske, a pogotovo Narodnu skupštinu.\n„Upravo zbog toga je aktiv Mladih SDS je odlučio da javno kaže stop političkoj magli koju prodaje srpski član Predsjedništva BiH Milorad Dodik i njegovi saradnici. Poslanici Narodne skupštine o ovako važnom pitanju moraju dati svoj stav“, kazao je Babić.\nSvim građanima Republike Srpske Babić je uputio poziv da svojim potpisom stanu u kraj političkoj izdaji Milorada Dodika i njegovih saradnika.\n„Da li je ovim činom trajno ukinuta Rezolucija NSRS o zaštiti ustavnog poretka i proglašenja vojne neutralnosti. Ukoliko BiH uđe u NATO-o da li će naši građani i dalje moći prelaziti granicu sa Srbijom sa ličnom kartom, ili će nam za to ubuduće trebati pasoši“, upitala je Jovanović.\n„Nije pošteno da šačica ljudi kroji našu sudbinu, a da mi ne znamo ništa o tome. Ovim činom se nepovjerenje u institucije, koje dugi niz godina tjera mlade da odlaze u inostranstvo, dodatno povećava“, naglasio je Grbić.\nSaša Lovrić, član Izvršnog odbora SDS, je rekao da, ukoliko odluka koja se krije od naroda, prođe kao što bi njeni potpisnici željeli, se postavlja pitanje šta je sledeće što bi u tajnosti, na štetu Republike Srpske, isti ljudi mogli potpisati.\nOn je uputio apel građanima Srpske da učešćem u ovoj peticiji ne dozvole da jedan čovjek na svoju ruku odlučuje o sudbini svih.


Kolumne: Gašić od sutra na čelu BIA, Vučić izjavio: Gašić je vredan i posvećen čovek\nGašić od sutra na čelu BIA, Vučić izjavio: Gašić je vredan i posvećen čovek\nNekadašnji ministar odbrane Srbije i član Predsedništva Srpske napredne stranke (SNS) Bratislav Gašić sutra će biti imenovan za direktora Bezbednosno informativne agencije, pišu danas Večernje novosti, pozivajući se na izvore u vrhu vladajuće koalicije.\nGašić će na čelu BIA zameniti Aleksandra Djordjevića, koji je tu dužnost obavljao od 2013. godine.\nOn je pak, za Radio Slobodna Evropa, rekao da su informacije da će se naći na čelu BIA "novinarske priče".\nNije želeo ni da demantuje ni da potvrdi informaciju da će u utorak biti imenovan za direktora Bezbednosno informativne agencije Srbije, kako su preneli beogradski štampani mediji. "Nemate razloga o tome da me pitate. To su novinarske priče. Neću ništa da vam kažem. Nemam komentar uopšte", kazao nam je Gašić u kratkoj telefonskoj izjavi.\nGašić je sa mesta ministra odbrane smenjen u februaru 2016. godine pošto je u Trsteniku uvredio novinarku televizije B92.\nOn je tada dok je davao izjavu u Trsteniku nakon posete "Prvoj petoletki namenskoj" rekao da: "Voli novinarke koje lako kleknu".\n"Bratislav Gašić je veoma vredan, posvećen čovek, odan svojoj državi", rekao je za Blic premijer Aleksandar Vučić odgovarajući na pitanje da li je tačno da Gašić preuzima rukovođenje BIA od dosadašnjeg direktora Aleksandra Đorđevića.\n"Zahvalan sam Đorđeviću na očuvanju pune stabilnosti Republike Srbije i primernom i odgovornom obaveštajnom radu", istakao je Vučić.\nKako piše Blic, time praktično potvrdio izbor Gašića na novu poziciju.\nInače, mediji su objavili da će nekadašnji ministar odbrane Srbije i član Predsedništva Srpske napredne stranke (SNS) Bratislav Gašić sutra biti imenovan za direktora Bezbednosno informativne agencije.\nGašić je za Radio Slobodna Evropa, rekao da su informacije da će se naći na čelu BIA "novinarske priče".\nNije želeo ni da demantuje ni da potvrdi informaciju da će u utorak biti imenovan za direktora Bezbednosno informativne agencije Srbije, kako su preneli beogradski štampani mediji.\nIzvor: Beta, Blic, N1


Pariz sutra centar sveta, 100 godina od Velikog rata\nTanjug 10. novembra 2018. 14:25\nKako je najavljeno, svoje prisustvo potvrdili su američki i ruski predsednici, Donald Tramp i Vladimir Putin.\nTaj dan obeležiće nekoliko manifestacija, dok će glavna ceremonija početi u 9.30 ispred Trijumfalne kapije, gde će se uz najviše vojne počasti zvanicama obratiti francuski predsednik Emanuel Makron, objavljeno je na sajtu francuske vlade.\nKako je navedeno, otrvaranje Foruma biće održano u 19 pariskom arondismanu, on će trajati do 13. novembra, ali na njemu neće prisustvovati američki predsednik Donald Tramp.\nPojedini analitičari, poput francuskog istoričara Etijena Fransoa, veruju da je velika svečanost za Makrona pitanje prestiža, budući da je njegova popularnost znatno oslabila, pa on pretpostavlja da Makron na taj način želi sebi da obezbedi da ponovo bude „centar sveta“.\nBritanska premijerka Tereza Mej je u vatri sa svih strana dok se bori za upravljanje preteranom izlaskom iz Evropske unije iz Velike Britanije, dok će na skupu Italiju predstavljati populisti koji imaju drugačije stavove od EU, pre svega zbog migracione politike i budžetske discipline.


Migranti i Sremci na Međunarodni dan volontera zajedno pošumljavaju priobalje Save | UNDP u Srbiji\nMigranti i Sremci na Međunarodni dan volontera zajedno pošumljavaju priobalje Save\nJamena, opština Šid, 5. decembar 2016. – Međunarodni dan volontera obeležen je danas sadnjom prve tranše od 500 sadnica hibridne topole od ukupno predviđenih 2.000 u mestu Jamena, u Sremu, opština Šid. Ovo selo na tromeđi Srbije, Hrvatske i BiH, bilo je jedno od najteže pogođenih mesta poplavama 2014. godine. Dve godine kasnije, novi talasi, ovoga puta izbeglica i migranata, došli su do ovog dela Srema u kojem je trenutno smešteno oko 2.000 ljudi na putu ka zemljama Evropske unije. Volonteri iz redova migranata, meštana Jamene i Šida, zaposlenih u Komesarijatu za izbeglice i migracije, Ministarstvu državne uprave i lokalne samouprave i Programu Ujedinjenih nacija za razvoj (UNDP) zajedno ovom akcijom doprinose smanjenju rizika od budućih poplava, kao i upoznavanju migranata i lokalnog stanovništva, izgradnji poverenja i društvenog kapitala koji će Šidu pomoći u prevazilaženju posledica i migrantske krize.\nU akciji su učestvovali predstavnici institucija Republike Srbije, Dragan Vujičić, samostalni savetnik u Ministarstvu državne uprave i lokalne samouprave, Ivan Gerginov, pomoćnik komesara za izbeglice i migracije, Sandra Nedeljković, zamenik direktora Kancelarije za javna ulaganja, kao i Ivica Jović, pomoćnik predsednika opštine Šid i predsednik Saveta za migracije i trajna rešenja Opštine. Pored zvaničnika, pošumljavanju priobalnog područja Reke Save u cilju sprečavanja novih poplava svoj doprinos su dali volonteri Crvenog krsta Šid, volonteri UN-a u Republici Srbiji, migranti smešteni u Prihvatno-tranzitnom centru „Šid-Stanica“ i zaposleni u Vodoprivrednom preduzeću "Sava" i kancelariji UNDP-a u Srbiji.\n„Međunarodni dan volontera se obeležava svuda u svetu kako bi se odalo priznanje i skrenula pažnja na humanost, solidarnost i požrtvovanost koju oni ispoljavaju kako bi pomogli kada je najteže, kod elementarnih i drugih nepogoda. Volonteri su uvek tu kada je najpotrebnije, i kada treba pomoći ugroženom stanovništvu tokom i nakon poplava, i kada treba pružiti podršku migrantima na njihovom putu ka sigurnosti i boljem životu. Oni daju veliki doprinos vitalnosti i poboljšanju života u lokalnim zajednicama i omogućavaju njihov razvoj uprkos krizama koje se dešavaju i kojih će sigurno biti i u budućnosti“ rekla je Nina Topić, predstavnik UNDP-a.\nOd 1985. godine, 5. decembar se obeležava u svetu kao Međunarodni dan volontera, kao podsećanje na dan kada je 1970. godine osnovan Program UN za volontere. Volonteri su među ključnim inicijatorima i nosiocima brojnih humanitarnih i razvojnih aktivnosti u svojim sredinama. Republika Srbija je 2010. godine donela Zakon o volontiranju, koji promoviše volontiranje kao aktivnost od interesa za Srbiju i reguliše položaj volontera. Iako ne postoji zvanična statistika o broju ljudi koji rade bez naknade, motivisani željom da pomognu - čoveku i prirodi, procenjuje se da u Srbiji ima više od 100.000 volontera.\nAkcija pošumljavanja sprovodi se u okviru projekta „Razvoj vitalnosti opština kroz prevazilaženje migrantske krize“ koji finansira Vlada Japana, a sprovodi UNDP. Program UN za razvoj pomaže opštinama sa velikim brojem migranata i izbeglica da ojačaju zajedništvo, poboljšaju javne, komunalne usluge i infrastrukturu, na dobrobit domaćeg stanovništva i raseljenih.


Ko je kriv za milionsku fušeraj rekonstrukciju bazena na Spensu | Luftika\nNekoliko dana nakon pisanja lokalnih medija u Novom Sadu da su bazeni na Spensu, uprkos višemesečnoj i skupocenoj rekonstrukciji i dalje u vrlo lošem stanju, jedni se pravdaju, drugi “peru”, treći obećavaju, a četvrti ispaštaju.\nNagib i pukotina u bazenu, curenje tek ugrađenih instalacija i drugi vrlo vidljivi problemi okupirali su gradske čelnike nakon što su mediji sprečili da se ovi grubi propusti u milionskom poslu zataškaju, a postali su i predmet ispitivanja stručnjaka sa Fakulteta tehničkih nauka, pišu Gorica Nikolin i Ivan Kuzmanović za 021.\nGradonačelnik Novog Sada Miloš Vučević u petak je prvo imao sastanak sa našim olimpijcem Čabom Silađijem i predstavnicima Plivačkog kluba Vojvodina, a potom je na Radio-televiziji Vojvodine govorio o problemima na Spensu.\nKako je rekao, Vučević je 18. novembra prošle godine obišao radove na sanaciji bazena i tad je najavljeno da su radovi završeni, te da kreće ispitivanje i punjenje bazena.\n“Bazen inače curi od 1999. godine. Mi smo imali problema i sa elektro opremom i sa pločicama. Kada je krenulo testiranje sa 2.500 kubnih metara vode, pokazalo se da ima nedostataka oko prelivnog sistema, onda se posle par dana pojavila i pukotina po sredini u širini od 25 metara. Spens je angažovao stručnjake sa FTN-a i njihova ekipa sa Departmana za građevinarstvo je preuzela kontrolu i trebaće im 20 dana da ispitaju stanje. Trebaće nekoliko punjenja i pražnjenja bazena, a za punjenje treba četiri dana. Mi ćemo to da popravimo kvalitetno i da utvrdimo čija je odgovornost za to, od izvođača, nadzora, pa i ljudi u mom timu. Najvažnije da se kvalitetno otklone nedostaci i da se bazen vrati u upotrebu”, rekao je Vučević.\nNa sastanku Vučevića i sportista dogovoreno je da Grad Novi Sad da Spensu pare za projekat zatvaranja balonom bazena na Sajmištu za sledeću zimu, što će koštati oko 40 miliona dinara.\n“Ideja je da za sledeću jesen imamo još još jedan olimpijski bazen – bazen na Sajmištu, time ćemo bazen na Spensu da učinimo dostupnijim građanima. Čabi Silađiju ne odgovara bazen na Slanoj bari jer je dug 30 metara. U Vojvodini nema bazena od 50 metara, to ima u Beogradu”, rekao je Vučević.\nOd odgovornosti za probleme na sanaciji Spensa ograđuje se firma “Bulevar Company”, deo trojca (Max Cor, Bulevar Company, DeHidra 021) koji je dobio ovaj posao u zajedničkoj ponudi na javnoj nabavci Gradske uprave za imovinu. Kako kažu, za svaki posao, kao kompanija, snose odgovornost, ali su na poslu sanacije bazena i propratnih radova bili zaduženi za grube građevinske radove, utovar i odvoz šuta na deponiju.\n“Nakon upoznavanja sa činjenicama, potvrđujemo kako odgovornost ‘Bulevar Company’ na pomenutom projektu nije prisutna”, naveli su u ovoj kompaniji.\nSportisti na čekanju\nSilađi se, kako je poznato, odnedavno preselio u Beograd kako bi trenirao na Tašmajdanu za predstojeće Olimpijske igre 2021, s obzirom na to da bazen na Spensu zbog nepotpune i višemesečne sanacije mesecima ne radi ni za sportiste, ni za građane.\nKad je reč o Igrama, izvršni direktor Olimpijskog komiteta Srbije Damir Štajner kaže za 021.rs da je komitet upoznat sa izazovima sa kojima se trenutno susreće Čaba Silađi kao kvalifikovan sportista za Olimpijske igre u Tokiju i učesnik sportskog programa OKS “Olimpijska kategorizacija Tokio 2020”.\n“S tim u vezi, u okviru naših ingerencija i u direktnoj komunikaciji sa sportistom i njegovim nadležnim granskim sportskim savezom, obezbeđena je alternativa za njegove trenažne aktivnosti u Beogradu”, kaže Štajner.\nNa pitanje da li postoje drugi sportisti koji su zbog problema sa radovima na Spensu oštećeni, on naglašava da Komitet nema informaciju o drugim sportistima koji treniraju na Spensu, s obzirom na to da nisu učesnici sportskih programa OKS.\n“Ali verujemo da će u najskorijem periodu ponovo biti u prilici da treniraju na Spensu. Pripreme naših sportista za nastup na Olimpijskim igrama su započele sa krajem olimpijskog ciklusa za igre u Riju 2016. godine, s obzirom na to da se pripreme realizuju tokom celokupnog četvorogodišnjeg ciklusa, a sam plan trenažnih aktivnosti se razlikuje od sportiste do sportiste i od sporta do sporta”, poručuje Štajner.\nSportski direktor Plivačkog kluba Vojvodina Mirko Srđanov kaže da se ne može reći da je ova situacija najnormalnija, ali da je viša sila uticala na pojavu problema njihovih sportista koji inače koriste olimpijski bazen na Spensu.\n“Nama kadeti, juniori i seniori večernje treninge rade na Slanoj bari i inače, a ovde na Spensu su pretežno trenirala deca koja ne mogu sama da dođu na trening (školice plivanja)”, kaže Srđanov i dodaje da je na jučerašnjem sastanku sa Vučevićem dobio uverenje da će naš plivač Čaba Silađi imati obezbeđene sve moguće uslove koji su potrebni.\nIrinej sređuje Vladičanski dvor, a pločice iz 1901. zamenile su nove sa isprintanom šarom\noznakebazeni spens bazeni spens novi sad novosadska vlast rekonstrukcija sanacija\nSanacija bazena na Spensu – PONOVO!\nBazeni na novosadskom Spensu nastavili da pucaju “po svim šavovima”\nTvrđavski most u Nišu ušao u Ginisovu knjigu rekorda zahvaljujući najdužoj rekonstrukciji